Youtube, Interneteko bideoen biltegia Sustatu.eus - Teknologia albisteak\nYoutube, Interneteko bideoen biltegia\n2006-02-13 : 12:02\nBanda zabaleko konexio gero eta ugariagoekin, Internet bideoak zabaldu eta ikusteko erabiltzen du gero eta jende gehiagok. Izen bat nagusi, Youtube, bideoak kargatzeko oso erraza delako, eta bertakoak blog batean ikustarazteko ere bai. Adibidez, atzo Irakeko indarkeriaren azken adibidea, soldadu britainiarren krudelkeriarena, ikusgai aurkitu dugu gaur blog euskaldun batean.\nInterneteko bideogintza, normalean, minutu gutxi batzuetako klipak dira. Zapping-saio baten gisa, blogetan horrela agertzen dira, batzuetan norberak kargatuak, beste batzuetan telebistako une hautatuak, besteetan saretik zirkulatzen duten txorakeria horiek.\nHorien biltegi handiena, YouTube da. Azken hilabeteetan, eremu honetan lehia igarri da, eta argazkietan Flickr nagusitu den bezala, ikusteko dago zein izango den bideogintzako Flickr. Baina hedapenagatik, lortzen ari den trafiko eta izenagatik, badirudi YouTube dela nagusi oraingoz.\nEuskaldunak ere dira Youtube erabiltzen. Nork bere bideo puskak gehitzeko, batzuetan, edo telebistako une hautatuak jartzeko.\nWazemank-eko une hautatu bat\nEta kargatu bezala, blogetan itsatsi ere bai, YouTube-k eskaintzen duen kode puska pegatzearekin nahikoa baita blog gehienetan bideo-jogailu bat agerrarazteko. Adibideak ikusi ditugu IKTeroen artean, eta baita Blogak.com-en sortu den bideo-blog berri batean:\nOrdiziako Jakintza Ikastolako IKTeroen bideo-bloga\nBlog bidezko bideogintza, YouTube bezalako biltegi erraldoiak... Etorkizuneko telebista zer izango den esparru honetan ere ari da definitzen, seguruenik.


Egun bat Musikan: THE LAST WALTZ | EITB Musika bloga\nEgun bat Musikan: THE LAST WALTZ\nMartin Scorsesek 1977ko azaroaren 4an aurkeztu zuen New Yorken, The Band talde kanadarraren azken kontzertuaren inguruan egindako film dokumentala. Pelikula hau The Last Waltz, Azken Valsa izenburuarekin estreinatu zen.\nThe Band taldeak, San Francisco hiriko Winterland Ballroom aretoan eskaini zuen azken kontzertu hau, 1976ko Thanksgivin egunean. Kontzertuan folk rock eta country rock musiken historian garrantzi handia izan duten hainbat musikarik hartu zuten parte baita lagun zaharrek eta izar handiek ere: Muddy Waters, Neil Young, Bob Dylan, Neil Diamond, Paul Butterfield, Joni Mitchell, Dr John, Eric Clapton, Ringo Starr, Van Morrison, Ronnie Wood eta Ronnie Hawks besteak beste. Azken hau, The Band taldeko musikariei euren lehen aukera garrantzitsua eman zien gizona izan zen, bere talde laguntzailean jotzeko hartu baitzituen, erabat ezezagunak ziren sasoian. The Hawks taldea, The Band taldearen abiapuntua izan zen.\nDokumentalak, kontzertuan jasotako irudiez gain, Scorsese berak The Band taldeko kideei egindako hainbat elkarrizketa aurkeztu zituen baita estudioan grabatutako irudi sorta bat ere. Estreinaldiaren osteko egunean, kritikari eta musika kazetari gehienek laudorioz bete zuten Martin Scorseseren lan berria, inoiz rock talde bati buruz eta zehazkiago, rock kontzertu baten inguruan, egin zen lan onena bezala aurkeztuz.\nScorsesek 2 orduko film honetan, 16 urteko ibilbidea laburbildu zuen, country rock musikaren historiako talde onenetako baten bizitza.\nThe Band taldeko kideak:\nThis entry was posted in Egun bat Musikan on 4 November, 2008 by blogs eitb.\n← Playlist: Lover Come Back to Me (Cassandra Wilson) Egun bat Musikan: All I Wanna Do →


Martinet - Wikipedia, entziklopedia askea.\nAlain PERROCHEAU (2014-2020)\n46° 40′ 36″ N, 1° 40′ 46″ W / 46.676666666667°N,1.6794444444444°W / 46.676666666667; -1.6794444444444Koordenatuak: 46° 40′ 36″ N, 1° 40′ 46″ W / 46.676666666667°N,1.6794444444444°W / 46.676666666667; -1.6794444444444\nAizenay, Beaulieu-sous-la-Roche, La Chapelle-Hermier, Saint-Georges-de-Pointindoux eta Saint-Julien-des-Landes\nMartinet Frantziako udalerri bat da, Vendée departamenduan dagoena, Pays de la Loire eskualdean. 2013an 764 biztanle zituen.\n2007an Martinet udalerrian erroldatutako biztanleak 764 ziren. Familiak 281 ziren, horien artean 61 pertsona bakarrekoak ziren (29 bakarrik bizi ziren gizonak eta 32 bakarrik bizi ziren emakumeak), 87 seme-alabarik gabeko familiak ziren, 119 seme-alabak dituzten bikoteak ziren eta 14 seme-alabak dituzten guraso-bakarreko familiak ziren.\n2007an 377 etxebizitza zeuden, 294 familiaren etxebizitza nagusia ziren, 59 bigarren erresidentzia ziren eta 24 hutsik zeuden. 371 etxeak ziren eta 5 apartamentuak ziren. 294 etxebizitza nagusietatik 232 bere jabearen bizilekua ziren, 59 alokairuan okupaturik zeuden eta 4 doan lagata zeuden; 17 etxek bi gela zituzten, 57 etxek hiru zituzten, 82 etxek lau zituzten eta 138 etxek bost zituzten. 242 etxek euren parking plaza propioa zuten azpian. 109 etxetan ibilgailu bat zegoen eta 173 etxetan bat baino gehiago zituzten.\nMartinet udalerriko biztanleria-piramidea 2009an .\n2007an lan egiteko adina zuten pertsonak 471 ziren, horien artean 365 aktiboak ziren eta 106 inaktiboak ziren. 365 pertsona aktiboetatik 332 lanean zeuden (178 gizon eta 154 emakume) eta 33 langabezian zeuden (16 gizon eta 17 emakume). 106 pertsona inaktiboetatik 53 erretiraturik zeuden, 28 ikasten zeuden eta 25 "bestelako inaktibo" gisa sailkaturik zeuden.\n2009an Martinet udalerrian 332 unitate fiskal zeuden, 845 pertsonek osaturik. Pertsona bakoitzeko diru-sarrera fiskalaren mediana urteko 16.056 euro zen. \n2007an zeuden 22 komertzioetatik, 1 bestelako produktu industrialen fabrikazioko enpresa zen, 5 eraikuntza enpresak ziren, 7 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 finantziazio enpresa zen, 1 higiezinen enpresa zen, 3 zerbitzu enpresak ziren, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 8 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 2 igeltseroak, 1 zurgina, 2 argiketariak eta 1 ile apaindegia.\n2000. urtean Martinet udalerrian 31 nekazaritza-ustiategi zeuden, 1.617 hektarea erabiltzen.\nLa Chapelle-Hermier (3,3 km)\nBeaulieu-sous-la-Roche (5,1 km)\nSaint-Georges-de-Pointindoux (5,6 km)\nLa Mothe-Achard (6,4 km)\nCoëx (6,5 km)\nWikimedia Commonsen badira fitxategi gehiago, gai hau dutenak: Martinet\nOrriaren azken aldaketa: 28 otsaila 2019, 00:15.


Floren Nazabalek berea egin du - GARA\nFloren Nazabal zen Urrezko Aizkora irabazteko faborito nagusia, eta Etxarrikoak ez zuen hutsik egin, berak jantzi baitzuen txapela. Hala ere, uste baino lan gehiago egin behar izan zuen garaipena lortu ahal izateko.\n500 ikusle inguru batu ziren finala zuzenean jarraitzeko asmoarekin Izarraitz pilotalekuan. Ikusmin handia zegoen, inguruko bi aizkolari ere tartean ziren-eta, nahiz eta horietako inor ez zen maila nagusiko finalean.\n45 ontzako enborra zeinek kolpe gutxiagotan moztu neurtu ziren hasteko, eta Aitzol Atutxa izan zen garaile, 34 kolpetan erdibituta. Lauren aldea kendu zion Nazabali, eta beste zazpi, berriz Unai Otaño Ibarrakoari.\nBigarren lanean, bakoitzak tamaina bereko enborra erlojuz kontra bota behar izan zuen. Otaño izan zen azkarrena, enborra 43 segundoan amaituta, 47 segundo behar izan zituen Nazabalek, eta 48 Atutxak.\nJarraian 60 ontzakoa zutik jarrita izan zuten, eta hortxe amaitu ziren Otañok garaipena erdiesteko zituen aukera asko, denbora dezente pasa baitzuen enbor hori erdibitzen. Hor, onena Aitzol Atutxa izan zen, bere lana 3 minutu eta 22 segundoan amaituta. 3.29 izan zen Floren Nazabalen denbora; eta azkenik, 3.34 Unai Otañorena.\nLan horren ostean, bizkaitarra bere lehen txapela lortzeko aukera handiekin jarri zen, baina ez zuen posible izan. Ondoren, 60 ontzako enborra etzanda jarrita erdibitu behar izan zuten, eta hor sekulako berdintasuna izan zen. Floren Nazabalek irabazi zuen, eta 2.02 izan zen bere denbora. 2.03 izan zen Otañorena eta 2.04 Atutxarena.\nAmaierarako bi proba falta ziren, eta ekinaldi garrantzitsuak ziren horiek. Hasteko, kana-erdiko bat zutik, eta beste bat etzanda jarrita zituzten. Nazabal izan zen onena, eta atzetik Atutxa sailkatu zen. Otañok garaipena lortzeko zituen aukera asko galdu zituen, berriz, Ibarrakoa atzo ez baitzen zutik jarritako enborrekin oso ongi aritu.\nAzkeneko proban, aldiz, Floren Nazabal izan zen jaun eta jabe. Otañok ordurako ez zuen ia aukerarik, baina bai Atutxak. Bizkaitarrak, ordea, behera egin zuen, eta ezin izan zion Nazabali aurre egin. Amaieran Etxarrikoak garaipena erdietsi zuen, eta aurretik zeuden iragarpen guztiak bete egin zituen. Hala ere, Otaño zutik jarritako enborrekin ongi aritu izan balitz, berak irabaz zezakeen susmoa geratu zen finalaren ostean.\nLan guztiak burutzeko 23 minutu eta 45 segundo behar izan zituen Floren Nazabalek. Bigarren postuan sailkatu zen Aitzol Atutxa, eta bere denbora 24 minutu eta 43 segundo izan zen. Azkena, berriz, Unai Otaño gipuzkoarra geratu zen, eta Ibarrakoak lan guztiak burutzeko 24 minutu eta 43 segundo behar izan zituen.\nUnai Otañok bazituen irabazteko aukerak, baina zutik jarritako enborretan denak galdu zituen. Atutxa, berriz, oso ongi iritsi zen azkeneko saiora, baina iraupen proban behera egin zuen.\nGazteenetan, Eneko Otaño beizamarrak nagusi izaten jarraitzen du\nEneko Otañok eutsi egin zion 19 urtez azpiko lehiaketan, iaz lortutako txapelari. Beizamakoak borroka handia izan zuen Eneko Saralegirekin, baina txapela lortzeko modua egin zuen.\nHiru lan ezberdin egin behar izan zituen aizkolari bakoitzak, eta Otaño eta Saralegi ziren bi faboritoak. Azkenean txapelaren lehia bi aizkolari horien artean egon zen.\nIker Vicentek ere ez zuen lan txarra egin, baina adinez beste biak baino dezentez gazteagoa da, eta maila honetan hori asko nabaritzen da.\nOtañok lan guztiak burutzeko 10 minutu eta 44 segundo behar izan zituen. Bigarren postuan sailkatu zen Eneko Saralegi, eta leitzarrak bere lanak burutzeko 11 minutu eta segundo bat behar izan zituen. Hirugarren Vicente II.a sailkatu zen, eta 12.08 izan zen Otsagabiko gaztetxoaren denbora.


Martxoak 25 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Martxoaren 25a Zodiac Aries is - Full Horoscope Personality\nMartxoaren 25eko zodiako zeinua Aries da.\nSinbolo astrologikoa: Ram. Honek Greziako mitologiako urrezko ahari aipatzen du eta ekintza azkar egiten duten pertsona indartsuen adierazgarria da. Ahariaren seinalea eragina du martxoaren 21etik apirilaren 19ra bitartean jaiotako pertsonek, astrologia tropikalean Eguzkia Ariesen dagoela jotzen denean.\nThe Aries Konstelazioa mendebaldean Piscis eta Ekialdean Taurus artean kokatzen da 441 gradu koadroko azaleran. Latitude hauetan ikus daiteke: + 90 ° -60 ° -ra eta bere izar distiratsuenak Alpha, Beta eta Gamma Arietis dira.\nAhariaren latineko izena, martxoaren 25eko zodiako zeinua Aries da. Greziarrek Kriya izena jarri diote frantsesek Bélier dela esaten duten bitartean.\nKontrako zeinua: Libra. Horoskopoko taulan, hau eta Arieseko eguzki ikurra kontrako aldeetan daude, ausardia eta berotasuna islatzen dute eta bien arteko nolabaiteko oreka egiten dute, batzuetan alderantzizko alderdiak sortuz.\nModalitatea: kardinala. Modalitate honek martxoaren 25ean jaiotakoen izaera puntuala eta alderdi existentzial gehienei buruz duten zintzotasuna eta zuhurtasuna agerian uzten ditu.\nGobernu etxea: Lehen etxea . Goranzkoa ere deitzen zaio horri. Bestela, presentzia fisikoa eta munduak gizabanakoa nola hautematen duen sinbolizatzen du. Gai guztietan hastapena iradokitzen du eta Arieses jendea ekintza denez, konbinazio honek bizitza osoa indartu dezake.\nAginte organoa: martxoa . Horrek sinbologia du nahia eta erromantizismoa. Dinamizazio elementuan ere eragiten duela esaten da. Marte glifoa Artizarraren alderantzizko sinboloa da, Marte emakumezkoaren aurkako energia maskulinoa da.\nElementua: Sute . Elementu honek grina eta indarra sinbolizatzen ditu eta martxoaren 25eko Zodiakoarekin lotura duten pertsona gogotsu eta beroak agintzen ditu. Suak esanahi berriak lortzen ditu gainerako elementuekin elkartuz, gauzak urarekin irakiten, airea berotzen eta lurra modelatzen.\nZorioneko eguna: Asteartea . Martek zuzentzen duen eguna da, beraz, indarra eta argitasuna sinbolizatzen ditu eta gogotsu identifikatzen da Ariesko bertakoekin.\nZorioneko zenbakiak: 2, 6, 18, 19, 27.\nInformazio gehiago martxoaren 25eko Zodiac-en behean ▼\nEgurrezko Idi Txinako Zodiako Zeinuaren ezaugarri nagusiak\nzodiako zeinua apirilaren 15erako\nAquarius gizonarentzako partida ezin hobea\nnola lortu leo gizon bat zure bizitzan


Energia aurrezten ikasteko saioa izango da Azpeitian hilaren 20an »\nazaroak 13 |\nEnergia eta, horri lotuta, dirua aurrezten ikasteko, Gipuzkoa Argitu izenburudun saio praktikoa antolatu dute Gipuzkoako Foru Aldundiak eta Azpeitiko Udalak elkarlanean datorren astearterako, hilaren 20rako. Hainbat aholku eskainiko dizkiete herritarrei 18:00etan hasita Baigera aretoan egingo duten ordubeteko saioan, eta Energia-aurrezkiari eta eraginkortasunari buruzko aholku praktikoen gida eskuratuko dute bertaratzen direnek. Izan ere, gida horretan jasota […]\nLea-Artibaiko ondarea eta turismo plana aurkeztu dituzte AR&PA kultur ondarearen bienalean »\nGaztela eta Leongo Kultura Sailak gonbidatuta, eskualdeko ordezkaritzak bi eguneko bisita egin du Valladolidera. Leartibai Garapen Agentziak eskualdeko esperientzia elkarbanatzeko parte hartu du AR&PA kultur ondarearen bienalean. Izan ere, Leartibai Garapen Agentzia eta Gaztea eta Leongo Kultura Saila HERICOAST-Interreg Europe proiektu europarreko kideak dira, eta proiektu horren barruan hainbat jarduera egiten dituzte urtero, eta horietako […]\nEkonomia jasangarria izango du hizpide Mari Jose Aranguren katedratikoak »\nAzkoitiko Parrokiak ekonomia jasangarriaren inguruko hitzaldia antolatu du gaurko, asteartea. Mari Jose Aranguren Deustoko Unibertsitateko Ekonomia katedratikoak eskainiko du solasaldia, Pertsona-Bizia-Lurra, Ekonomia jasangarria izenpean. 19:00etan hasiko da saioa, Elkargunean, eta antolatzaileek umeen zaintza zerbitzua eskainiko du hitzaldiak irauten duen bitartean.\nBuzkentzen eta karakolen festa »\nBermeon, Foruan, Ereñon, Sukarrietako Kanala auzoan, Ispasterko San Martin auzoan eta Aulestiko Malax auzoan ospatuko dituzte sanmartinak asteburuan. Odolosteak eta karakolak izan dira protagonista nagusiak.Baserrietan txerria hiltzeko eguna zen garai…\nAldi baterako bi gardentasun teknikari kontratatuko ditu Azpeitiko Udalak »\nAzpeitiko Udalak bi gardentasun teknikari kontratatuko ditu aldi baterako, Enplegu Planaren barruan eta Lanbideren bidez. Lanpostu horietarako izena eman nahi duten herritarrek, Lanbiden eman beharko dute izena azaroaren 23a baino lehen. Lanbideren bulegotik kudeatuko dituzte lan kontratuen tramite guztiak. Bi lanpostuen iraupena sei hilabetekoa izango da, baina lanaldiaren iraupena ez da berdina izango. Gardentasun teknikari […]\nIñigo Uzin: “Dirua irabazi behar da: kooperatibarik ez badago, ez da egongo kooperatibistarik” »\nHaizeak alde jotzen du Arrasaten. Mondragon korporazioa hazkunde aurreikuspenetik gertu dabil industria dibisioan, eta 2018. urtea %8 inguruko igoerarekin itxiko du salmentei dagokienez. %16 inguruko hazkundea litzateke bi urtean. Iñigo Uzinek (Azkoitia, 1960) badaki merkatuen ziurgabetasuna gora doala, baina taldeak pasatu dituenak pasatuta, ez da lemazain beldurtia itsaso zakarretan jarduteko. Udalatx eta Anboto elurturik ikusi […]\nZuntz madarikatua »\nazaroak 09 |


Lord Voldemort Harry Potter liburuetan Harryren gurasoen hiltzailea da. Bere benetako izena Tom Narivoloz Riddle da, eta haren gurasoak gizaki normalak dira. Howartsen ikasi zuen izugarrizko nota onekin. Bera hiltzaile sutsua da eta jarraitzaile ugari ditu. Harryrekin arazoak izan zituenetik oso indargabetua ibili da baina berriro ere indarrez betea dator orain. de:Figuren der Harry-Potter-Romane#Lord Voldemort\ndbpedia-pt:Lord_Voldemort dbpedia-el:ÎÏÏÎ´Î¿Ï_ÎÏÎ»Î½ÏÎµÎ¼Î¿ÏÏ dbpedia-wikidata:Q176132 dbpedia-nl:Voldemort dbpedia-pl:Lord_Voldemort dbpedia-cs:Lord_Voldemort dbr:Lord_Voldemort dbpedia-ko:ë³¼ëëª¨í¸ dbpedia-ja:ã´ã©ã«ãã¢ã¼ã wikidata:Q176132 dbpedia-it:Lord_Voldemort dbpedia-es:Lord_Voldemort dbpedia-fr:Voldemort dbpedia-id:Lord_Voldemort dbpedia-de:Lord_Voldemort


Eraginkortasun operatiboa produkzio ahalmena %20 hobetzeko | IKERLAN\nEraginkortasun operatiboa produkzio ahalmena %20 hobetzeko\nEkipo ondasun pertsonalizatuen fabrika baten ahalmen produktiboa %20 handitzea, edo kasuen %90ean entrega epeak betetzea lortzea (lehen %40an lortzen zuen), eta horren ondorioz entregetan berandutzeagatik ezarritako zigorretan aurreztea. Horiek dira eraginkortasun operatiboan hobekuntzak eginez gero lortu daitezkeen lorpenak.\nIK4-IKERLANek ekipo ondasunak fabrikatzen dituzten hainbat enpresa bezerorekin produkzioa sinkronizatzeko proiektuak abiarazi ditu, eta horiei esker aipatu hobekuntzak lortzen lagundu die.\nEkipo ondasunak egiten dituzten enpresek –hau da, beste ondasun batzuk ekoizteko erabiltzen diren erremintak, besteak beste, fabriketako makineria, esaterako– arazo bat aurkitu ohi dute, eta hori da kasu askotan ondasun pertsonalizatuak ekoitzi behar dituztela, bezeroek ezarritako betekizunak beteko dituztenak. Horrek esan nahi du produkzio prozesua ez dagoela estandarizatuta eta, proiektuen planifikazioak egitea ohi baino zailagoa gertatzen denez, gerta daiteke atzerapenak egotea, beharrezkoak ez diren gastuak sortzea edo produktibitate txikia izatea.\nBehar horri erantzuteko, IK4-IKERLANek hainbat proiektu jarri ditu martxan aipatu sektoreko enpresa bezeroekin, produkzioa sinkronizatzeko. Horrenbestez, produkzioa azkar era eraginkortasunez programatzea lortu da, enpresa departamentuak zein hornitzaileak koordinatuz.\nHorri esker, kostuetan aurreztea ez ezik (produkzioan ordu gutxiago eman direlako eta bezeroei entregatzeko orduan berandutzeagatik egon daitezkeen zigorrak saihesten direlako), enpresek sarrera gehiago lortu ditzakete, produktibitatea handitzen delako.\nIK4-IKERLANek proiektu horietan jokatzen duen rola da ekoizpen prozesuak formalizatzea, programatzeko ereduak definitzea eta enpresa bakoitzaren lan fluxua antolatzea, entregatzeko epe fidagarriak lortzeko.\nKontuan hartu behar da ekipo ondasunak ekoizten dituen enpresa baten ohiko proiektuetan hainbat departamentuk esku hartzen dutela: tekniko-komertziala, diseinua, erosketak eta muntaketa. Horien arteko lan fluxua egokia izatea ezinbestekoa da enpresa eraginkortasuna izango bada, produkzioaren edozein urratsetan atzerapena gertatzen bada amaieraraino arrastatzen baita eta, ondorioz, lehiakortasuna galtzen.\n“Saiatzen gara gure bezeroei ulertarazten enpresako departamentu bakoitzak katearen hurrengo maila bezeroa balitz moduan tratatu behar duela”, azaltzen du Juan Manuel Besga IK4-IKERLANeko ikertzaileak.\nIK4-IKERLANek honelako proiektuetan egin duen lanaren emaitzak MCPCn biltzarrean ezagutarazi dira (World Conference on Mass Customization, Personalization, and Co-Creation); biltzarra erreferentziazkoa da masako pertsonalizazioaren eremuan, eta orain dela gutxi elkartu da Aalborgen (Danimarka).


Iruñeko Udala -Herritarren Segurtasuneko Plana\nHerritarren Segurtasuneko Planak ekintza zehatz batzuk biltzen ditu, Iruñeko segurtasun-giroa ahal den neurrian eta etengabe hobetzera bideratuak.\nHainbat faktorek eragiten dute herritarrek segurtasunari buruz duten pertzeptzioan. Horregatik, Herritarren Segurtasuneko Planak, ekintza-polizial hutsez gain, beste udal-alorren engaiamendua behar duten beste zenbait alderdi hartzen ditu barne.\nIruñean aldaketa nabarmenak izaten ari dira esparru guztietan, eta kulturan ere bai. Elkarbizitza-balioetan nahiz gizalegezkoetan, aldaketak izaten dira bestelako kulturak iritsi edota joera indibidualistako gizarte globalaren balioak hedatu ahala.\nAldaketok gure hirian arazoak sor zitzaketelakoan, 2006an Iruñeko Udalak Gizabidez jokatzearen aldeko Ituna erredaktatu eta abiarazi zuen, bost ildo nagusiri helduta:\nGizabidezko balioen hedapena\nBalio horien gaineko heziketa\nEkintza gizalegegabeak saihesteko elementuetan inbertitzea\nGizalegea sustatzeko Ordenantza onestea\nAhalik eta herritar zein erakunde gehien engaiatzea hitzarmenarekin bat egiteko\nIldo horri jarraiki Herritarren Segurtasuneko Alorrak bere Segurtasun Plana abiarazi zuen. Plan hori, delikuentziari lotutako ohiko arazoei neurri zehatz batzuen bidez erantzuteaz gain, elkarbizitzako zein gizabidezko balioetan izandako aipatu galerak eragindako segurtasun gabezia berriei aurre egiten saiatu zen.\nEgun indarra duen Herritarren Segurtasuneko Planak aurrekoak abiarazitako ekintzak osatu eta egokitzen ditu, hori guztia 2011. urtea helmuga hartuta.\nIruñeko gizartea ñabardura askotarikoa da, eta horregatik Plan honen helburu nagusia Iruñean bizikide garen guztion arteko elkarbizitza baketsua da, denok seguru eta aske bizitze aldera gure jatorria edota ideologia edozein izanda ere.\nGuztira 9 programa dira ekintza zehatzak eta erraz egitekoak biltzen dituztenak. Horien edukia ahalik eta gehien dago zehazturik, halako eran non ekintzek orok zeinek bere arduraduna, aldizkakotasuna eta bere kostu zenbatetsia izanen baitituzte. Zenbait ekintzetarako tolerantzia-muga ezarriko da, 0 eta 10 bitarteko eskala baliatuta.\nBederatzi ekintza-programetatik sei segurtasun-arazo jakin batzuei aurre egitera daude zuzenduta, eta beste hiruak multzo generikoak dira, oro har segurtasuna handitzea helburu dutenak. Ekintzak bi motakoak dira: arazoei aurrea hartzekoak eta erantzutekoak.\n1. programa: Gizalegea\n2. programa: Segurtasun-arazoak gazteen esparruan\n3. programa: Etxeko indarkeriaren biktimak\n4. programa: Aisiako guneetan sortutako arazoak\n5. programa: Dendetan eta industrian lapurretak gutxitzera zuzendutako ekintzak\n6. programa: Etnien arteko arazoen prebentzioa\n7. programa: Herritarren partaidetza sustatzea segurtasunean\n8. programa: Segurtasuna sustatzeko neurri fisikoak\n9. programa: Komunikabideak


Dantza garaikidearen talde amateurren sarea Hernanira iritsi da - Berriak - Hernani-Kultura\nDantza garaikidearen talde amateurren sarea Hernanira iritsi da\nDantza garaikidearen praktika sustatu eta talde amateurren sare bat sortzea da Dagazen xedea. Dantzaz konpainiak bultzatuta, Bizkaia, Araba eta Gipuzkoako zenbait udalerritan zabaltzen ari da ekimena eta Hernanik ere parte hartuko du, Udalaren eta Chillida Leku museoaren bidez. Martxoaren 6an abiatuko da esperientzia Hernanin, Elene Carreto dantzariaren eskutik.\nDantza garaikidearen inguruan dagoen zaletasuna piztea eta talde amateurren sare bat osatzea da Dantzaz konpainiak Dagaz ekimenarekin lortu nahi duena. Dantzaren inguruan parte hartzeko modu eta inplikazio maila desberdinek lekua izango dute proiektu berritzaile honetan. Araban, Bizkaian eta Gipuzkoan zabaltzen ari da Dagaz sarea, eta Hernanik ere parte hartuko du.\nDagazek, Hernanin, Udalaren Kultur Arloa eta Chillida Leku izango ditu bidelagun. "Adin eta mota guztietako zaleek, estilo eta sentsibilitate desberdinek lekua izango dute, bakoitzak bere ekarpena egin ahalko du", adierazi du Elene Carretok, Hernaniko saioak gidatuko dituen dantzariak.\nUdalaren Kultur Arloa, beraz, dantza garaikideari hauspoa emateko prest. "Dantzarako zaletasun handia dago Hernanin", gogorarazi du Koro Etxeberria Kultura zinegotziak.\nChillida Lekuko ordezkari Mireia Massagué eta Nausica Sánchezek, bestalde, nabarmendu dute museoak dantzarekin harreman berezia izan duela beti. "Museoaren eta dantzaren artean hasieratik harreman natural bat egon da", esan du Massagué Chillida Lekuko zuzendariak.\nParte hartzeko modu desberdinak Bi modu daude sarean parte hartzeko, norberak nahi duen inplikazio mailaren araberakoa. Lehen aukera da dantza saioetako ikusle berezia izatea -norberaren udalerriko eta DAGAZ sareko beste udalerri batzuetako dantza emanaldietara joatea, sortzaileekin denbora partekatzea, hitz egitea, iruzkinak egitea-.\nBigarren aukera da, ikusle izateaz gain, noizean behin dantza egiteko aukera ere izatea. Aukera honen barruan, maiztasun desberdinak daude: noizean behin eta asteroko saioetan parte hartzea. Saio horiek herriko koreaografoek zuzenduko dituzte eta, batzutan, kanpotik etorriko diren koreoografo gonbidatuek. Dagazek bi eszenatoki nagusi izango ditu Hernanin: Biteri kultur etxea eta Chillida Leku museoa.\nElene Carretorekin eta Euskal Herriko beste koreografoekin saioak Larunbatetan 11:00etatik 12:30etara\nBiteri kultur etxean/Chillida Lekun\nPrezioa: 30€ pertsonako hiruhilekoan\nIzenematea: dagaz@dantzaz.eus Oharra:\nAforo mugatua. Zerrendak izen-emate ordenaren arabera egingo dira, eta itxaron zerrenda bat irekiko da, plazak libre geratuko balira ere.\nMartxoan, maiatzan eta ekainean.\nPrezioa: 8€ pertsonako, saio bakoitzeko\nProgramazioa: laster eskuragarria\nIzena emateko edo interesa adierazteko: dagaz@dantzaz.eus\nPubliko berezia izateko:\nProgramazioa: laster eskuragarria.\nPrezioa: emanaldiaren arabera\nDAGAZ EAEko hainbat herritara hedatu da\nHernanirekin batera, Gipuzkoako Dantzagunea, Zumaia eta Lezo ere batu dira ekimenera. Horiekin batera, Amurriok (Araba), Durangok, Berrizek eta Trapagak (Bizkaia) ere egin dute bat DAGAZ proposamenarekin bat. Informazio gehiagorako: www.dagaz.eus


Aerosorgailuen orientazio sistemaren (yaw) saiakuntza bankua | IKERLAN\nAerosorgailuen orientazio sistemaren (yaw) saiakuntza bankua\nProbetarako eta balidaziorako azpiegitura\nWINDBOX Fabrikazio Aurreratuko Zentro Eolikoak saiakuntza banku bat behar zuen yaw sistema osoak (eragingailuak, frenoak, orientazio osagaia eta finkapen elementuak) muturreko baldintzetan duen portaera probatzeko eta ezagutu ahal izateko.\nIKERLANek saiakuntza bankua diseinatu, fabrikatu, muntatu eta balidatu du ahalmen hauekin: frenatze ahalmenaren eta pinoi-koroa interakzioaren saiakuntzak baldintza errealetan, 2600 kN-ko karga bertikalarekin eta -40 ºC-tik 50 ºC-ra arteko tenperaturekin.\nWINDBOX Fabrikazio Aurreratuko Zentro Eolikoak saiakuntzetarako eta balidaziorako banku bat dauka orientazio sistema osoaren fidagarritasuna ziurtatzeko, benetako aerosorgailura eraman aurretik, kostua eta arriskua murriztuta.\nBanku horren bitartez, sektoreko enpresek yaw osagaien fidagarritasun saiakuntzak egin ahal izango dituzte. Esaterako, orientazio koroa, frenoak, motorrak, eragingailu hidraulikoak eta finkapenak probatu ahal izango dituzte.


Otsaileko jarduerak joan ziren, eta argazkiak geratu dira – Egizu elkartea\nKamisetak egin genituen, zirkuaren karpa koloretsuaren azpian aritu ginen, pailazo, lehoi edo elefante. Otsaileko inauterietan mozorrotu ginen, zu zer zara: mosketaria ala pinguinoa? Argazkigintza digitala landu genuen, guk egindako argazkiak hamaika filtrotatik pasatu, ordenagailuarekin jolastu eta irudi berriak sortu genituen. Azkenik, eski-asteburua, zelako asteburu itzela Jakan eta Sonporten. Jarduera guztietan umeek eta gurasoek euskaraz ederto pasa genuen 🙂\nGure argazkiak esteka hauetan dituzue:\nKamiseta-tailerra Areetako Ludotekako lagunekin batera.\nMozorro-tailerra: mosketariak eta pinguinoak.\nEski-ikastaroa Sonporten eta parranda Jakan.\nZein gustatu zaizue gehien? Niri hauxe\nSendi Proiektua2010-05-04T22:14:51+02:002010-05-04|sendi, tailerrak|0 Comments


Euskal literaturaren bilakaera historikoa: XVI. mendea. timeline | Tim\nNON: Hilerrietan agertu ziren. ZER DIRA: Euskarazko hainbat inskripzio. Euskarazko hitzen bukaeretan latinezko deklinabide markak aurkitzen dira. ONDORIOA: Euskara eta Akitanieraren arteko ahaidetasuna.\nEUSKARAZKO HITZAK: - Ilvrberrixo / anderexo -Astoilun - Sembetten / bihoscin - Harbelex / harsi - Leheren / ilvnnosi\nBere lanetan euskarazko hitzak daude. ONDORIOA: Euskara nahiko zabaldua zegoela ikusten dugu.\nArauak gizarte euskaldun bati eman behar zizikiotenez, ageri dira euskal hitzak.\nZER: Nahiz eta foruaren hizkuntza nafar erromanikoa izan, Euskal hitzak behin eta berriz azaltzen dira.\nHITZAK: -açaguerrico. - opil arinçada - echayaun. -echandra.\nNON: Erret Gortean. ( Bertako ofizialak euskaldunak sarritan) NOIZ AURKITU: Duela urte gutxi. ZER AURKITU: Funtzionarien arteko gutun bat. ( Martin San Martin-ekoak Matxin Zalba-koari idatzia).\nGUTUNAREN ADIBIDEA: Et jaunatiçula abarion ez naiz bildur ezten alla.\nLiteratura idatziaren sorrera, BERPIZKUNDEA\nFilosofia:Humanismoa bultzatzen dute.(Jainkoa arrazoitik gurtu) Erlijioa:Martin Lutherek protestantismoaren lehen urratsak. Nafarroako erreginak protestantismoaren tesiak onartu eta Biblia euskararatu zuen. 1512:Gaztelako erregeak Nafarroako Erresuma konkistatu zuen. 1545:Lehenengo euskal liburua. (Bernar Etxepare)\nTestamentu berria: Vulgatatik itzulia. .ABC: Itzulpen erlijioso bat. Protestantismoa praktikatzen dutenentzat eta Jaungoikoa zerbitzatu nahi dutenentzat bideratua.\nEUSKARARI GORAZARREA EGITEN DIOTEN BERTSOAK SAUTRELA Heuskara da kanpora, eta goazen oro danzara O heuskara lauda ezak garaziko herriaZeren hantik ukhen baituk behar duian thornuiaLehenago hi baitinzan lengoajetan azkenaOrai aldiz izaneniz orotako lehena. KONTRAPAS Heuskara ialgi adi kanpora Garaziko herriaBenedika dadilaHeuskarari eman dioBehar duien thornuia.\nNov 26, 1548\nJoan Perez de Lazarraga 1\n1548) Larrean jaiotza 1402) Autorearen heriotza 1567) Bere idatzi batenlehen aurkikuntza NON? Madrilgo antigoaleko denda batean NORK? Borja Aginagalde dokumentalistak Horrela Hego Euskal Herriko testurik zaharrena zela frogatu zen: DIANEA ETA KOPLAK lana, hain zuzen ere: Artzain nobela bat da 102 orrialde eta 45 kopla(horietako 9, gazteleraz) Los siete Libros de Dianari(Jorge de Montemayor) nobelari jarraipena(1559an argitaratuta, arrakasta hutsa)\nNov 26, 1550\nJaiotza: 1506.urtean Lapurdin. Hil: 1601.urtean Bastidan. Hasiera batean apaiz katolikoa baina gero higanot bihurtu zen.(1559.urtean) Pabeko kontzilioan erreginak Itun Berriaren itzulpena egiteko eskatu zion. (1564.urtean) Itzulitako lanak: .Jesus Christ Gure Jaunaren Testamentu Berria .Kalendrera .ABC edo Christinoen Instructionea. Denak 1571 argitaratu ziren Arroxelan.\nJoan Perez de Lazarraga 3\nDIANEA ETA KOPLAK Esperanzeau galdu jat guztiz ez arren, parte bat, neure laztanaren amorearren egin gura dot negar bat. Ai, ene desditxadua gaitxez rodeatua! Kontentu uste neban orduan Oi zatori deskontentua! Ene bihoz penadua egun gaxki kuradua, egun askotan beharko dozu zeure aldean medikua.\nEsteban de Garibay LANAK\nMEMORIAS LANA: 1854) Kodice(gehiagarri bezala) inprimitu zen XVII. mendeko letra(beranduago inprimituta) 1846) Benito Maestrek beste errafrau batzuk oparitu zituen Francisque Michel: Proverbes Basques recueillis par Arnauld Oihenart liburua(gehigarri bezala) Julio de Urquijo: Los refranes de Garibay(bi kolekziotan 37 errefrau komun) Tartetik sartzen dituen erromentzeak: Bizkaieraz (Adibidea: Oianhartea liburua) Liburutegi nazionalekoak: Gipuzkoako eragina\nEUSKARAZ IDATZITAKO LEHEN ESALDIAK. Non: Donemiliagako Kukulako (Errioxa) monastegian ahurkitu ziren, latinez idatziriko prediku liburu batean. ZER DIRA: Liburuaren ertzean agertzen diren latinezko testuaren itzulpena. (Emilianoar glosak) ZERTARAKO : Esanaia argitzeko. ( Irakurle fraidea euskalduna zelako) ONDORIOA: Garai hartan Errioxan euskaraz mintzazten zirela.\nHITZAK 1. Izioqui dugu. 2. Guec ajutu ez dugu.


Objektuak Mundura konektatuta! — Gaztezulo\nObjektuak Mundura konektatuta!\nObjektuak Mundura konektatuta! https://www.gaztezulo.eus/albisteak/objektuak-mundura-konektatuta https://www.gaztezulo.eus/@@site-logo/logoa.png\nEgoitz Gonzalez @aldakur\nAspaldi daramagu ‘gauzen interneta’ kontzeptua entzuten, internet of things (IoT) ingelesez, baina azken hilabeteetan kontzeptu hau hedatzen hasi da apurka-apurka gure etxe bizitzan sartzeko asmoz.\nDefinizio tekniko bat zehaztu behar bagenu, ‘gauzen interneta’ hitzek dioten bezala, egunerokotasunean erabiltzen ditugun objetuak internetera konektatzean datza. Honela, edozein lekutan gaudela, hauek kontrolpean izango genituzke eta momentu oro guk nahi ditugun akzioak burutuko zituzten. Hau lortzeko, sistema ezberdinak ditugu gure esku. Raspberry Pi mini ordenagailu merkeenetik hasita, Arduino plaka elektronikotik pasa eta Photon txip txikietara iritsi arte. Bide batez, esan beharra dago aipatutako hiru gailu hauek asko erabiltzen direla Maker munduan, DIY (zuk zeuk egin) filosofian oinarrituz, 3D inprimagailuekin jendeak gauza oso interesgarri zein erabilgarriak diseinatu eta eraikitzen ditu.\nUrte asko darama gauzen internetak enpresen eguneroko funtzionamenduan. Esate baterako, fabrika batean aurkitu ditzakegun tenperatura eta presio sensoreak, bideo kamerak eta bestelako makina ezberdinak internetera konektatuta daude edozein momentutan edozein lekutik, eta denbora errealean, informazioa jasotzeko. Baina azken urte honetan, teknologiaren prezio baxua (Photon plakatxo batek 15€ inguru) eta internet munduko enpresa askok gure egunerokotasunaren informazioa bildu nahiaren ondorioz, gure etxeetara iristen ari dira objektu berezi hauek.\nGuzti hau oso ondo dago, baina goazen kasu praktiko batzuk definitzera. Laster, gure hozkailuak bere barnean zein janari duen jakingo du eta ondorioz, jakiren bat falta denean edo faltan egoteko arriskua dagoenean, erosketa egingo du gure ordez. Baita, jaki bakoitzaren iraungitze data iristeko arriskua dagoenean, mugikorrera mezu bat bidaliko digu abisatzeko.\nKirol munduan arrakasta handia izaten ari dira GPS eta bestelako tresnak dituzten ordulariak. Gauzen internetan, ordulari horiek konektatuta daude eta gure datu guztiak zuzenean hodeira igotzen dituzte. Etorkizunean gure zapatilek ere, sare konexio bat izango dute; zenbat pauso eman ditugu, zenbat kilometro, ze abiaduran.... dena modu automatiko batean erregistratuta egongo da sarean.\nGure osasuna monitorizatuta eduki eta arriskuren bat sumatuz gero, zuzenean medikuari abisua ematen dion kapsula txiki bat gure gorputzaren barnean? Zergatik ez?\nKontzeptu hau ere asko entzuten ari gara azken aldian eta datozen hilabeteetan geroz eta gehiago entzungo dugu. Azken finean, aipatutakoan oinarrituta hiri inteligenteak eraikitzean datza. Hiri batean ditugun objektu guztiak, semaforo, seinale, argiak... elkar konektatuta baleude eta beraien artean komunikazio zuzena edukiko balute, hiria kudeatzeko ehunka aukera egongo lirateke: trafikoa modu eraginkor batean zuzentzen duten semaforoak, beharrezkoa denean bakarrik kalea argiztatuko duten argiak, hiriko aparkalekuek gure kotxeari esango lioke libre edo okupatuta dagoen, ...\nAzken finean mila erabilpen egon daitezke. Oinarria txip, sentsore eta konexioa izanik, gizakiaren imajinazioan dago muga. Sarean aipatzen diren datuak ikaragarriak dira: 2020 urterako 22.000 eta 50.000 mila miloi gailu konektatuta egotea aurreikusten dute. Zureak konektatzeko prest? Ni jakina baietz!


Txomin Juaristi: “Euskal Herrian maila ona ikusten dot” – Tropela.eus bloga\nBidaltzailea:Imanol Llucia\t 2018-02-28 Utzi iruzkina Txomin Juaristi: “Euskal Herrian maila ona ikusten dot” bidalketan\nLaranja kolorea bereganatuz, Fundazioaren 25. urtean, Jorge Azanzak zuzentzen duen Euskadik iazko gazteetako sei txirrindulariekin eta beste hainbat fitxaketekin aurre egin dio erronka honi. Horietako bat dugu 2018 arte areriotzat zuten, Txomin Juaristi igotzaile Markinarra. Baqué BH-n ibilitako gazteak debut itzela izan du Mallorca-ko Challengeean eta Andaluziako Itzulian protagonista izanda. “Oso gustora na zelako hasieri euki duten tenporadan, pare bat eskapada harrapatu dut, nire burua ezagutu det ta ezin nau kejau” dio Palman Mendiko sariko eta konbinatuko garaileak.\nSky, Movistar, Trek, Lotto edo Astanaren boterea ikusita, Juaristik argi dauka errepidean eduki beharreko jarraibidea: “gure helburu holako karreratan hori da, eskapadan sartzi ta gure jarrera erakustia”. Mallorcan amaitu eta ilusioz gainezka joan zen Valentziara eta Andaluziara. Michal Kwiatkowski, Alejandro Valverde, Tim Wellens edo Mikel Landa bera hain gertu ikusteak ziur poztasuna ikaragarria eman behar dizula baina horrekin adosteaz urrun, Txominek lehenengo etapan jipoi galanta hartu zuen lasterketa buruan Silvan Dillier (Ag2r La Mondiale), Romain Sicard (Direct Energie), Lluis Mas (Caja Rural – Seguros RGA) eta Gari Bravorekin batera (Euskadi Basque Country Murias).\nTxomin Juaristi Arrietak irribarre batekin Tropelan nahiko txarto ibili ohi dela aitortzen digu nahiz eta, Frantziako Tourreko egun batean 20. amaitu. Europe Tourreko hiru proba ezagutu dituen gazte honek, Itzuliarekin amesten du batez ere bere etxe gertutik dagoen Arrateko igoerarekin.\nMurias eta Euskadi proiektuen dualtasuna errealitatetzat hartuta, talde euskaldun bakar bat maila gorenean edukitzearen aukeraz galdetu diogu Juaristiri: “Nik momentun, ez nuke aldatuko oraingo egoera World Tour batengatik, afizionatu mailatik pasati askoz zailagoa izango zela ta oinarria landu bihar dala ta bai talde Continentalak ta Pro Continentalak ondo etortzen diala” argudiatzen digu.\n“Euskal Herrian maila ona ikusten dot, afizionatutan urtero-urtero irteten da txirrindulari on bat. World Tourrean zerikusik ez dao euskal txirrindulariak duen mailaz Izagirre anaiak, Omar Fraile, Pello (Bilbao), Mikel Landa, Nieve… Nik pentso dot mundu mailean onenetarikoak euki ditugula”.\nArgazkiak: Photo Gomez Sport & Imanol Llucia\nBidaltzailea:Imanol Llucia 2018-02-28 Hemen argitaratua:Elkarrizketa, EuskaldunakEtiketak: Euskadi Fundazioa, Txomin Juaristi


Herritarren mobilizazioari esker mediku euskaldunak lortu dituzte Zumaian\nGaur goizean agerraldia egin dute garaipenaren berri emateko.\nEuskararen alde egotetik euskararen alde egitera pasatuz osasungintzan euskaraz egin ahal izango dute zumaiarrek. Zumaiako anbulatorioan euskara gaitasunik ez zuten mediku eta pediatra bana jarri zituen Osakidetzak eta horrek herritar eta guraso talde baten erantzuna eragin zuen. Osakidetzak egoera konpondu du, mediku eta pediatra euskaldunak ekarri ditu, eta gaur aldarrikapenaren bultzatzaileek agerraldi publikoa egin dute Udalaren, Behatokiaren eta dozenaka lagunen babesarekin, gertatutakoaren irakurketa egiteko.\nIhintz Lizanisorok irakurri du oharra, guraso eta herritar taldearen izenean: “Zumaiako herritar eta guraso moduan gure kezka azaldu nahi izan dugu herriko Osasun Zentroan sortu den egoerarekin. Zumaian urte luzez jardun den pediatrak bere zerbitzuak emateari utzi zion eta ordez etorri zen medikuak ez zekien euskaraz. Horri gehitu behar zaio lehendik dagoen beste pediatra ere ez dela moldatzen euskaraz. Beraz, Zumaian pediatra euskaldunik gabe gelditu ginen egun batetik bestera”.\nZumaiako haur gehienek ez dute gaztelera menderatzen koskortzen diren arte. Horren ondorioz, "haurrentzat, sarritan, ez da batere erraza izaten medikuarengana joatea, batzuk estutasun handiz joaten dira eta estutasun horretan gainera, beraiek ezagutzen ez duten hizkuntza bat entzuteak (gaztelera), oraindik eta gehiago estutzen, urduritzen eta larritzen ditu". Euskaraz osasuntsuago daudela alegia. Haurrek beraien beldur, estutasun eta guzti, "ahots goxoz, hitz ulerkorrez" hitz egingo dien norbaitek artatuak izan daitezen merezi dutela aldarrikatu dute. Elkarlanean, hori hala izan dadin ere lortu dute.\nGaizki ulertuak ekiditeko, tartean kontu pertsonalik ez dagoela eta guraso moduan Zumaiara etorri diren medikuen kontra ez daukatela "ezer" gehitu dute. Ez dute "inola ere" beraien profesionaltasuna zalantzan jartzen. Hala ere, "mediku ona eta mediku euskalduna kontzeptu oso bateragarriak direla" eta honenbestez, "mediku baten perfil egokia ez duela medikuntzari buruz dakienak bakarrik markatzen” uste dute.\n"Gustora" agertu dira profesional euskaldunak etorri direlako herrira. Oraindik, baina, badute zereginik. Adierazi dutenez, oraindik ere bada herrian pediatra bat euskaraz moldatzen ez dena eta oporrak ordezkatzera datorren medikuak ere askotan ez dute jakiten euskararik. Lanean jarraituz gero, lortuko dute.


Nola har dezaket parte? Araba Irekia atarian kontua irekita. Izena eta helbide elektronikoa eman beharko diguzu.\nHorrez gain, parte hartze prozesu guztiei buruzko aldez aurreko informazioa jaso nahi baduzu, Arabako Lurralde Historikoko herritarrek parte hartzeko eta lankide izateko erregistroan izena eman dezakezu.\nParte-hartze atalaren inguruko zalantzarik baduzu, esteka honek dakarren informazioa kontsultatzea proposatzen dizugu FAQ.\nAurrez aurreko izena ematea\nParte hartzeko prozesuei buruzko jakinarazpenak jasotzeko, eman izena parte hartzeko erregistroan.\nHonako inprimakia aurkez dezakezu Erregistro Orokorreko bulegoetan.\nProbintzia Plaza, 5 01001 Vitoria-Gasteiz\nTelefonoa: 945 181 807\nIzen ematea webgunearen bidez\nIzena emateko eskaera arinago egin dezakezu Araba Irekia webgunearen bidez\nKontua sortu nahi dut Parte hartze prozesuen jakinarazpenak jaso nahi ditut


Chiapas Enea Gobernuz Kanpoko Erakundea sortu du Ion Elizalde hondarribiarrak | bidasoamedia\nAbe. 4, 2015, 4:47 p.m. hezkuntza\nBatez ere, emakume indigeneei zuzendutako ekimena da. “Lehen Hezkuntzako ikasketak amaitzen dituenean, oso aukera gutxi izaten ditu formazioarekin jarraitzeko”, nabarmendu du Ion Elizaldek. Batetik, komunitateko emakumeei ikasten jarraitzeko aukera emateko helburua du proiektuak. Bestetik, ingurak turismoa erakartzeko duen ahalmena garatu nahi dute. Ikasketak burutu ondoren, indigenek turismoan lan egiteko aukera izan dezaten.\nProiektuak 400.000 euroko aurrekontua du. Hondarribiko Udaleko Kooperazio eta Garapen Departamenduak 5.500 euroko diru laguntza eman dio. Gainerakoa lortzeko, enpresa pribatuetan eta beste erakundeetan “ate joka” aritu direla adierazi du Ion Elizaldek. Gobernuz Kanpoko Erakundeekin ere bildu direla onartu du hondarribiarrak: “Beste Gobernuz Kanpoko Erakundeekin harremanetan egon gara, haien esperientziaren berri izateko, eta akats berdinak ez errepikatzeko”.\nBabesa emateko afaria, Laian\nUrtarrilean jarriko dute proiektua martxan. Lehenago, proiektua babesteko afari solidarioa antolatu dute Laia jatetxean, abenduaren 11n. Proiektuaren aurkezpen publikoa egingo dute bertan. chiapashondarribia@gmail.com helbide elektronikoaren edo 665 70 19 20 telefono zenbakiaren bidez eman daiteke izena. 5.500 euroko diru laguntza eman dio Hondarribiko Udaleko Kooperazio eta Garapen Departamenduak Chiapas Eneari.


Ilusionista Sozialen Mintegia - ISM: Cuernavaca-Donostia konexioa!!!\n2015(e)ko martxoaren 21(a), larunbata\nDatorren astelehenean, martxoak 23, Donostiako 18:00etan eta Cuernavacako 11:00etan, ikasle ilusionisten konexioa egingo dugu Skype bidez!!!\nMoreloseko Estatuko Unibertsitate Autonomoko (UAEM) Gizarte Ikasketen Fakultateko Gizarte Laneko ikasleek euren esperientzia kontatuko digute komunitatean lanean, Patios de la Estación auzoan egindako partaidetza-prozesuan, Moreloseko Ilusionista Sozialen Kolektiboko Amadeus eta Jessicarekin batera.\nCuernavaca (México) GoogleMapsen\nGu oso bestelako ingurunean ari gara lanean, Magisteritza Eskolan eta praktiketako eskoletan eragiten, hezkuntzaren eraldaketaz hausnartzen... eta gogo handia dugu euren esperientzia komunitario horretatik ikasteko eta geure esperientziak ere eurekin trukatzeko. Nahi duena etor dadila gurekin hitz egitera, Donostiako Magisteritza Eskolako 1.4 gelan egongo gara 18:00etatik aurrera, eta lehenago (17:00etatik aurrera) kafetegian joango gara elkartzen.\nLOS PATIOS DE LA ESTACIÓN ILUSIONISMO ESPERIENTZIAZ BI HITZ...\nLos Patios de la Estación Cuernavacako auzo bat da, pobreziak, drogek eta bortizkeriak markatua dagoena, jende asko ez da ausartzen bertatik pasatzen eta auzolagunak abandonatuta sentitzen ziren. 2011ko otsailean, Komunitatearen Zentroa berritzeko aitzakiaz, Fundación Comunidad izeneko erakundeak UNILCO México gonbidatu zuen partaidetza prozesuak dinamizatzera, bertako jendea inplikatu zedin zentroaren berrikuntzan eta elkarrekintzan. Orain, partaidetza prozesuaren amaieran daude eta Moreloseko Estatuko Unibertsitate Autonomoko ikasleek praktikak bertan egin dituztela eta, oso hunkigarria da jakitea zenbat aldatu den auzoa eta nola hobetu diren auzokideen arteko harremanak.\nHorrez gain, unibertsitateko ikasleek ikasi dute bertako jendearekin eta jendearengandik ikasten, elkarrekin lan egiten, horizontalki, parez pare, UNILCOko Juan Manuel Zaragozarekin batera.\nEsperientziaz pixka bat gehiago jakiteko:\nBENDITA AGUA: Caminando y Reciclando from Mediaciones Sociales on Vimeo.\nHona aste honetan ikasle batzuek grabatu duten bideotxoa:\nIrrikaz gaude zuekin hitz egiteko!!!\nEgilea: Ilusionista Sozialak ordua: 13:00\nEtiketak: Cuernavaca, Donostiako Irakasleen Unibertsitate Eskola, ilusionismo soziala, jabe-gabetze komunitarioa, Juan Manuel Zaragoza, Rocío Frías, UNILCO-México\nIlusionista Sozialen Mintegia eratzeko topaketak p...\nCuernavaca-Donostia-Sevilla topaketaren bideoa!!!\nHistoria pixka bat...


Energia berriztagarriak albisteak 2021: Energia berdea lortzeko zein iturri erabiltzen dira gehien Euskal Herrian? | EITB Gai interesgarriak\nEspainiako Gobernuak energiaren prezioaren igoera eteteko egin duen proposamen berriaren aurka agertu dira dozena bat herrialde, tartean Alemania, Herbehereak, Belgika eta Suedia.\nEnergiaren Nazioarteko Agentziak babesa eskatu du trantsizio energetikoak kaltetutakoentzat\nGainera, trantsizio horrek "kalitate oneko" eta "ondo ordaindutako" lanpostuak sortu behar dituela esan dute.\nSiemens Gamesak itsasoko parke eolikoetarako palak egingo dituen lantegia eraikiko du AEBn\nEuskal konpainiak 170 milioi euro inbertituko ditu Virginiako lantegi berrian. 2,64 gigawatteko potentzia izango duten palak egingo dituzte bertan.\n''Gares energia'' proiektua: Udalak eta herritarrek energia ekoitzi eta kontsumitzeko komunitatea sortu dute\nGaresen ekimen herritar bat abiatu zuten "Gares energia". Horren bidez, Udalak eta herritarrek larrialdi klimatikoaren mehatxuari aurre egiten diote. Ekonomia zirkularrean oinarrituta, energia hidroelektrikoa eta fotovoltaikoa ekoitzi eta kontsumitzeko komunitatea sortu dute.\nKonpainiako Antolaketa eta Harreman instituzionalen zuzendariak aitortu duenez, 2019ko maila berreskuratu dute ia eta aldi baterako erregulazio espedientea "ahaztuta" dago. Aurreikuspenak "nahiko onak" dira, horren esanetan.\nSan Mames, auzokideei eguzki-energia emango dien lehen estadio europarra\nMaiatzean hasi ziren lanak eta dagoeneko San Mames estadioan jarrita daude 369 eguzki plaka. Orain bazkideek alta emateko epea ireki da. San Mames inguruan 500 metroko eremuan dauden 200 etxebizitza eta negozio txikiri emango die energia.\nParke eolikoak egiteko kokaleku zaharrak berrikusten ari direla azaldu du Ekonomiaren Garapeneko Jaurlaritzako sailburuak eta horietan proiektuak abiatzeko interesa agertu dutela enpresa hainbatek.\nA. Urresti: "Energia eolikoa bai ala ez baino, non eta nola da galdera; agian parke txikiagoak behar dira"\nAitor Urresti energia berriztagarrien irakasleak, energia eolikoa izan du hizpide. Urrestiren arabera, errota handiek inpaktu handiagoa dute hegaztiengan. Arabako mendiak aske plataformako Aitor Armentiak, berriz, parke eolikoak zergatik ez dituzten nahi azaldu du.\n''Energia nuklearrak zer pentsa ematen du: CO2rik ez du isurtzen eta hondakinen kudeaketa hobetuz doa''\nIñigo Ansolak, Energiaren Euskal Erakundeko zuzendariak, ez du uste energia nuklearraren gaineko eztabaidan sartzeko unea denik hau, baina zer pentsa ematen duela onartzen du. Energia eskari handia dugu EAEn eta horri nola aurre egin galdetzen du. Ikusi elkarrizketa osoa EITB Nahieran zerbitzuan.\nAtzo baino % 7,5 gehiago ordainduko da gaur argindarraren MWh-a eta marka berria ezarriko du: 152,32 euro\nOstiral honetako prezioa duela urtebetekoa halako hiru izango da; orduan eguneko batez besteko prezioa 45,1 eurokoa izan zen MWh-ko.\nArgindarraren batez besteko prezioak behera egingo du gaur lehenengo aldiz aste honetan. Hala ere, 137,7 euro megawatt orduko prezioa bigarren maximo historikoa izango da.\nEuskal Herriko zenbait udalek argindarraren prezioaren ondorioak ekidin dituzte eguzki energiaren bidez\nNabaridas Arabako udalerri txiki bat da eta 200 biztanle inguru ditu. Uda honetan zentral fotovoltaiko berria martxan jarri dute. Honekin, herriko instalazio publiko guztiak hornitzen dituzte.\nHondakinetatik abiatuta hegazkinentzako bioerregaia ekoiztea lortu du Petronorrek\nPetronorren ekoitzitako erregai lotea 5.300 tonakoa da, eta haren erabilerak atmosferara 300 tona CO2 isurtzea saihestuko du, Madril eta Bilbo arteko 40 hegaldiren baliokidea.\nArgindarraren prezioa 100 euro/MWh-tik jaitsiko da gaur, baina duela urtebeteko prezioa hirukoiztuko du halere\nHirugarren egunez jarraian egingo du behera argindarraren prezioak, gaur 88,92 euro/MWh-ra arte. Joan den astean bost errekor hautsi zituen, ostiralean maximo historikora arte, 117 euro/kWh-ko prezioarekin.\nMendizale martxa egin dute Entziako zentral eolikoaren aurka\nIturrietako mendietan egin dute aurreneko martxa. "Babestu Maite Duzun Mendia" lelopean, ehun mendizale baino gehiagok hartu dute parte. Aldi berean bi ibilbide bete dituzte.\nHerri-lurrak berriztagarrientzat alokatu edo ez, Arabako kontzejuen dilema\n90.000 euro eskaini dizkio Durako kontzejuari Solaris multinazionalak herriko lur-komunalak industrializatzearen truke. Erabakia azkar hartu beharko dute.\nEH Bilduk trantsizio energetikorako akordioa eskaini die arabar eragileei\nEH Bildu Arabaren zuzendaritzaren aurkezpenean, San Saturninok eskatu du, akordiorik lortu ezean, energia ekoizpen handiko enpresei baimenik ez emateko.\n"Kalteak baino onura gehiago ekarriko dizkigute energia berriztagarriek"\nParisko akordioa bete behar baldin bada, berriztagarrien alde egin beharko dela eta sortzen dituzten arazoak aztertzen hasi behar dela uste du Guillermo Roak, Elhuyarreko kideak.\nElkarte gastronomikoak, peñak, ezkontzak eta energia eolikoa\nAmets Arzallus "Altsasu (Gau Hura)" dokumentalaz. Pandemia elkarte, peña eta ezkontzei nola ari zaien eragiten, eta Haritza Camblong irakaslea energia eolikoaz.


berria_zure_ziztada_behar_dugu esteban_urkiaga_lauaxeta martin_ugalde egunkaria_gezurra_ari_du joxemi_zumalabe manu_ziarsolo_abeletxe urtzi_urrutikoetxea eguna_egunkaria_1937_ekainak_13 Archives -\nTag Archives: berria_zure_ziztada_behar_dugu esteban_urkiaga_lauaxeta martin_ugalde egunkaria_gezurra_ari_du joxemi_zumalabe manu_ziarsolo_abeletxe urtzi_urrutikoetxea eguna_egunkaria_1937_ekainak_13\nEGUNA – gaur orain dela 75 urte\n1.937ko ekainaren 14an Bilboko Posta kalean egiten zen Eguna egunkaria ez zen gehiago kalera atera, ekainak 13an eman baizuen bere azken kimua. Urtzi Urrutikoetxeak gaur ekarri digun bezala, 6 hilabete lehenago alaitasunez beterik editorializatzen zuen egunkari euskaldunak\n«Pozez ganezka gatoz eta poz orreri eutsi eziñez negarra yatorku begietara. Ezin dogu ziñestu. Euzkeltzale ta euzkeldun gustion ames zoro ta ezintzat uste zana, egi ta ixatean biurtuteko agindu zindua artu dogu gozetik gabera (…) Etxepare'ren ames berberez kutsututa gatoz. Eta EGUNA biotz, begi eta gogoetan darabilgunok, idazle zar aren kanta bero eta gartsuz didar dagigu: Euzkera, jalgi adi kanpora! Euzkera, jalgi adi plazara! Euzkera, abil mundu gustira, EGUNA'ren egoetan!».\nbere azken hatsa eman zuen Bilbo (eta Deustu) setiatu zuen eraso faxistaren oldarraldiarenpean. 53 urte beranduago, Estepan Urkiaga Lauaxeta edo Manu Ziarsolo Abeletxeren lekukoa Martin Ugalde edo Joxemari Zumalabek hartu eta Egunkaria loretu zen.\nBerriz ere inausi ziguten eta berriz ere Berria inarrosi. Ea guztion ziztadari esker beste kimatzerik ez dugun ikusi eta pairatu beharrik!!!\nPosted in Uncategorized\t| Tagged berria_zure_ziztada_behar_dugu esteban_urkiaga_lauaxeta martin_ugalde egunkaria_gezurra_ari_du joxemi_zumalabe manu_ziarsolo_abeletxe urtzi_urrutikoetxea eguna_egunkaria_1937_ekainak_13


Memoria historikoari buruz jardungo du Paco Etxeberriak gaur Memoriaren Plazan - Debagoiena - Goiena.eus\nMemoria historikoari buruz jardungo du Paco Etxeberriak gaur Memoriaren Plazan\nEneko Azkarate 2016-11-29 09:56\nPaco Etxeberria auzitako mediku ospetsu eta Aranzadi Zientzia Elkarteko lehendakariak hitzaldia emango du gaur Memoriaren Plazan. Hain justu ere, memoria historikoari buruzko hitzaldia izango da gaurkoa. Harekin batera, Intxorta 1937 Kultur Elkarteko ordezkari bi izango dira: Julia Monge eta Juan Ramon Garai\nPaco Etxeberriaren hitzaldiaren izenburua honakoa da: Hobiak desehortziz, duintasunak berreskuratuz. Espainiako gerran eta gerra ostean tropa frankistek fusilatu eta bide bazterretan lurreratu zituzten haien gorpuak desehortziz egiten diharduen lanaren gainean jardungo du. Paco Etxeberria ezagun egin zen Alacanteko Busot herrian 1985 urtean halabeharrez aurkitutako gorpuzkiak Joxean Lasa eta Joxi Zabalaren gorpuak zirela frogatu zuelako 1995ean.\nHarrezkero, urteak daramatza, besteak beste, memoria historikoa berreskuratzeko hainbat erakunde eta talderekin lanean, baita Intxorta 1937 Kultur Elkartearekin ere. Aranzadi Zientzia Elkarteko lehendakaria, auzitako mediku prestigiotsuenetakoa da. Gaur egun, igandero ikus dezakegu ETBn, El lector de huesos saioan.\nIntxorta 1937 Kultur Elkarteak, berriz, urteak daramatza Arrasateko eta Debagoieneko memoria historikoa berreskuratzeko lanean. Hainbat liburu eta ikus-entzunezko egin ditu eta baita erakusketak, errekreazioak eta abar, besteak beste, Julia Monge eta Juan Ramon Garai nekaezinen lanari esker. Biak ala biak ariko dira hizlari gaur Memoriaren Plazan, Arrasateko memoria historikoa gai hartuta.\nHitzaldia 19:00etan hasiko da.


Berdintasun planaz hitz egiteko bilera irekia datorren asteazkenean - Albisteak - Ibarra\nBerdintasun planaz hitz egiteko bilera irekia datorren asteazkenean\nBilera apirilaren 21ean izango da, 18:30ean, udaletxeko pleno aretoan.\nDatorren asteazkenean Ibarrako Berdintasun planaren inguruan hitz egiteko bilera irekia egingo dute. Bilera 18:30ean hasiko da, udaletxeko pleno aretoan eta hainbat gai jorratuko dituzte: batetik, Lehenengo Berdintasun Planaren ebaluazioa egingo dute; eta, bestetik, Bigarren Berdintasun Plana diseinatzen hasiko dira. Parte hartzeko beharrezkoa da joateko asmoa baieztatzea, aurretik, mezua bidaliz berdintasuna@ibarra.eus helbidera.\nUrte luze atzetik dator Ibarrako Udalak gizon eta emakumeen berdintasunarekiko duen konpromisoa.Lanketa horrek helburu du eskubide berdinak edukitzea, eta apustu horretatik hainbat tresna sortu dira: I. Berdintasun Planaren diseinua, Indarkeria Protokoloaren lanketa, Feminismo eta Aniztasun sailaren sorrera…\nBerdintasun Planak Udala gidatzeko tresnak dira. Horien bidez, lau urteko epean eta herriko errealitatea ardatz hartuta, erronkak identifikatu eta aurrera eramaten dira.\nIbarran 2016an egin zen I. Berdintasun Plana 2016-2020 epealdirako. Datorren asteko bileran, plan hura eta haren aplikazioa ebaluatu eta hurrengo urtetarako plana egitea tokatzen da.\nMezu honen bidez herriko udalak jakinarazi nahi du prozesua hasi berri duela eta hurrengo hilabeteetan horretan lanean arituko dela. Prozesuaren amaieran Ibarrako II. Berdintasun Planaren aurkezpen publikoa egingo da eta herritar guztiak ongietorriak izango dira.\nHurrengo urteetarako herriko politika feministaren bideorratz izango den II. Berdintasun Plana egiteko prozesuan murgiltzeko prest eta gogoz dago Ibarrako Udala. Prozesu honetan Farapi Kooperatibako kideak izango ditu aholkulari eta bidelagun.


Aso Seiyaku Del guardien zauria pad 8 neurriko paketeak. Tratamendu mediko eta sanitarioak. Saila metodoaren esterilizazio gasa ー The best place to buy Japanese quality products, Samurai Mall\nHOME > Idatzi zerrenda > Osasun laguntza > Erizaintzako eta mediku hornidura > Gauza class > Item xehetasunak\nAso Seiyaku Del guardien zauria pad 8 neurriko paketeak. Tratamendu mediko eta sanitarioak. Saila metodoaren esterilizazio gasa\nUSD 30.90(Zerga barne)\n"Babestu scratch pad M tamaina 8 pack paketeak" scratch pad material metodoa orokorrean kotoizko artilea polietilenozko sare batekin konbinatzen da. Grafikoen aurkako egitura mina eta odoljarioa eragozten du ordezkapenean eta zauria astiro-astiro babesten du. Odola eta pus ondo xurgatzen ditu, eta aireztapen ona du, beraz, zauria ez da mutua. Esterilizatzen da banan-banan, garbi dago. Pads alde batetik bestera erabil daitezke.\nMetodo orokorra esterilizazio gasa\nGailu medikoaren onarpen zenbakia\n(54B) 642 zenbakia (gailu mediko orokorra)\nKyushu eta Okinawa


'Flysch, haitzen hitza', zeinen musika Sonora Estudiosek grabatu zuen, berriki saritua Rondako Zine Zientifikoaren Jaialdian 'Flysch, Haitzen hitza' dokumentala Rondako Zine Zientifikoaren jaialdian saritu berri dute eta lan honen musika Eikeneko kidea den Sonora Estudiosek grabatu du. 1977tik, bi urterik behin egiten dute Rondako jaialdia, eta Estatu mailan aitzindari da zinema zientifikoaren inguruan egiten diren lehiaketen esparruan.\n'Flysch, Haitzen hitza' dokumentalak IAMSen (International Association of media for Science) ''irudi zientifikorik onenaren sari berezia'' eskuratu du. Dokumentala, Zumaiako itsaslabarrari buruz egin den lehendabiziko ekoizpen handia da. Gipuzkoako kosta eremu honetan 50 milioi urteko historia dago gordeta (eta agerian, aldi berean), itsas labarrak irakurtzen jakitea gure planetaren historia irakurtzen jakitea ere bada-eta.\nEuskaraz eta gazteleraz ekoitzi dute filma, eta ingelesezko azpitituluakin bertsio bat ere badaukate. Bertan, mundu osoko zientifiko eta geologoek hartu dute parte, Alberto Gorritiberearen eta Asier Hilarioren zuzendaritzapean. 2009ko abenduan estreinatu zuten lana. Etorkizunean Eikeneko kidea den ETBn izango da ikusgai dokumentala. Datorren hilabetean, dena den, bi emanaldi eskainiko dituzte: Beasainen (azaroaren 24an) eta Irunen (azaroaren 25ean). Data:2010/10/27


Uztailean interes-tasak igotzea aurreikusi du EBZk - Ekonomiaren KZ\nUztailean interes-tasak igotzea aurreikusi du EBZk\nChristine Lagarde Europako Banku Zentraleko presidenteak abisu berri bat eman zien atzo Europako gobernuei. Erakunde monetarioak uztailean igoko ditu interes-tasak, hilabete horren hasieran aktiboak erosteko programari amaiera ematen dionean. Programa horri esker, azken bi urteetan laguntza eman ahal izan zaie finantza-erakundeei eta erakunde exekutibo nazionalei, zor-titulu desberdinak eskuratuta.\nTasen igoera “aktiboen erosketak amaitu eta denbora batera” izango da, esan zuen atzo Lagardek Liublianan. EBZko presidenteak Esloveniako hiriburuan azpimarratu zuen bere nahia aktiboak erosteko programa “hirugarren hiruhilekoaren hasieran” amaitzea dela, eta zehaztu zuen tasen igoera “aste gutxi barru” har litekeela, Euroguneko ekonomien bilakaeran eragina izango duten bi erabaki, azken hilabeteetan Ukrainako inflazioak eta gerrak markatzen duten gorabeherari lotuta.\nHorri dagokionez, prezioen hazkundea (urte arteko tasa % 7,5era igo zen joan den hilabetean) hain izan da erabatekoa, ezen Lagardek iradoki baitzuen “epe ertainera” soilik aurreikusten dela EBZk orain arte defendatutako mailetara itzultzea, % 2 inguruko tasetara. Frantziako ekonomialariaren proiekzioek zenbait gobernuren mezuei ur hotza darie, eta bigarren seihilekoan beherakada aurreikusten ari dira. Zentzu horretan, “Aurreko hamarkadako dinamika desinflazionista itzultzea gero eta gertagaitzagoa dirudi”, onartu zuen.\nInteres-tasen igoeraren mezua anplifikazioa kobratzen ari da azken asteetan. Izan ere, Christine Lagarde bera joan den martxoan hasi zen irristatzen, hainbat hilabetez aukera hori ukatu eta, iazko azaroan, diruaren prezioan 2022an igoerarik izango ez zela ziurtatu ondoren. Hala ere, bere jarrera aliatu askorik gabe geratu da Europan. EBZko Gobernu Kontseiluko gero eta kide gehiagok adierazi dute prest daudela interes-tasen lehen igoera uztaileko bileran iragartzeko.\nIldo horretan, Bundesbank boteretsuko presidente Joachim Nagelek aste honetan adierazi du Estatuko banku zentralek inflazioari aurre egiteko beranduegi jardutearen arrisku gero eta handiagoak daudela. “Sartzen diren datuek eta gure proiekzio berriak ekainean iritzi hori berresten badute, lehen urrats bat gomendatuko dut uztailean EBZren interes-tasak normalizatzeko”, adierazi zuen Nagelek. Horrela, Alemaniak prezioen igoeragatik duen kezkari ahotsa jarri zion, herrialde horretan ikusi gabeko kotak lortzen ari baita.\nHorrela, Europako Banku Zentralak Estatu Batuetako Erreserba Federalaren urratsak jarraituko ditu, herrialde horretan duen parea, joan den astean interes-tasak puntu erdi igoko direla iragarri baitzuen, eta orain % 0,75 eta % 1 artean geratuko dira, pandemia hasi zenetik portzentajerik altuena. Europako Banku Zentralaren Gobernu Kontseilua ekainaren 9an bilduko da berriro bere moneta-politika eztabaidatzeko, eta orduan ere bere proiekzio berriak argitaratuko ditu, Eurogunerako aurreikuspenak eguneratuta.\n← Aurreikuspen onak euskal makina-erremintarentzat\nZedarriak-ek Juan Jose Alvares eta Elena Zarraga galdu ditu →\n“Linea Directak” % 3 inguru igo da bere burtsako bigarren egunean\nTurismoaren sektoreak burtsa igoarazten ari du\n2021-05-28 Andoni Beitia\nBurtsak % 1 inguruko igoerekin hasi du lanaldia


Europako Hezkuntza ministroek ezagutzaren espazio librea sortzea proposatu dute | Consumer\nEuropako Hezkuntza ministroek ezagutzaren espazio librea sortzea proposatu dute\nDel Castillok hezkuntzaren eta ikaskuntzaren esparruko elementurik garrantzitsuenetakotzat hartzen du esfortzua.\nHezkuntza herrien garapenerako funtsezko elementua da, eta Europar Batasuneko kideek helburu bateratuak ezarri behar dituzte gizarte ireki eta lehiakorra sortzeko. Ondorio horixe atera dute Europar Batasuneko Hezkuntzako ministroek, Pilar del Castillo titular espainiarraren lehendakaritzapean Granadan bildu direnek, EBko Espainiaren lehendakaritzaren jardueren barruan.\nEspainiako ministroak eta Europako Hezkuntza komisarioak, Vivianne Redding-ek, bat egin dute: Hamabosten gobernuei Europako ezagutza-eremu libre bat eratzea proposatu behar zaie, lehen hezkuntzaren, Lanbide Heziketaren, goi-mailako irakaskuntzaren, ikerketaren eta, azken batean, bizitza osoko ikaskuntzaren inguruko jarduerak bilduko dituena.\nPilar del Castillok adierazi du hezkuntza funtsezko elementua dela herrien garapenerako, eta ardatz erabakigarria dela gizarte ireki eta lehiakorra sortzeko helburuak lortzeko. Alde horretatik, esan zuen ikasleen nahiz irakasleen zirkulazio librea beharrezkoa dela Europar Batasuneko estatuetan. Ahaleginak hezkuntza- eta ikaskuntza-esparruko elementurik garrantzitsuentzat duen balioa azpimarratu zuen.\nEuropako Hezkuntza ministroek EBko hezkuntza- eta prestakuntza-sistemek datozen hamar urteetan izango dituzten lehentasunak bateratu dituzte, eta hamarkadarako hezkuntza-agendan formalizatu dute. Hala ere, adierazi dute kalitatea ebaluatzeko politikak ezartzeko eta Europako eremu osoan ikasleak eta irakasleak mugitzeko titulazioak eta ikasketa-aldiak automatikoki onartzeko bete beharreko epeak baino ez daudela.\nGranadan hartutako lan-programak Europako sistemen lehentasunak bateratzea ekarri du eta Bartzelonako Kontseiluan aztertuko da.\nPrograma horren helburu estrategikoak hauek dira: hezitzaileen prestakuntza, komunikazio-teknologiak, aukera-berdintasuna, hezkuntza-sistemak irekitzea eta Zientzietako eta Matematikako lizentziadunen kopurua gehitzea. Ministroaren arabera, gaur egun teknologia berriekin zerikusia duten lanpostuen gabezia handia dago EBn.\nespazio ezagutza sorkuntza


HIRU KORTXEA: Tara talderi elkarrizketa, Agorophobia eta disko nobedade zein albisteak - Arrosa\nAste honetako irratsaioan albiste musikal eta disko nobedade ugari entzun ditugu, tartean, Hara, Montauk, Baobas Will Destroy Your Planet, Entropia edota Maddi taldeen disko berrienak. Gainera, #gutizia gisa Agorophobia taldearen ibilbideari errepasoa eman diogu. Eta irratsaioaren zatirik handiena TARA taldeko Yenko ta Nagorerekin izan gara, datorren astean Gasteizko gaztetxean izango baitira Muinoko Hotsak berri batean, Lumi taldearekin batera.\nPosted in Hiru KortxeaTagged #3 kortxea #3k #Agorophobia #elkarrizketa #gasteizko gaztetxea #Hiru Kortxea; #lumi #Muinoko Hotsak #Tara\nig. Aza 11 , 2018\nHiru kortxea : Blues Morning Singer taldeko Mariori elkarrizketa


Udala, energia kontsumo eraginkorraren alde lanean | Lezoko Unibertsitateko Udala\nHasiera » Berriak » Udala, energia kontsumo eraginkorraren alde lanean\nUdala, energia kontsumo eraginkorraren alde lanean\nJoan den astean egin zen Gipuzkoa Argitu tailerraren harira, Udalak ezagutzera eman ditu azken urteetan energia kontsumoa murrizteko hartutako neurriak. Gipuzkoa Argitu tailerrean, besteak beste, energia merkatuaren nondik norakoak ulertzeko eta fakturaren irakurketa egin eta ulertzeko azalpenak eman ziren; oso tailer interesgarri eta praktikoa izan zen eta partehartzaileak gustura azaldu ziren\nGipuzkoako Foru Aldundiak eta Lezoko Udalak Gipuzkoa Argitu egitasmoa aurkeztu zuten joan den asteartean eta ostegunean tailerra eskaini zen Kultur Aretoan. Tailerrak helburu zuen elektrizitate-kontsumoari buruzko datuak ezagutzeko eskubidea praktikan jartzea eta, hortik abiatuta, erabaki egokiak hartzeko laguntza eskaintzea. Gauzak horrela, besteak beste, energia merkatuaren nondik norakoak ulertzeko zein fakturaren irakurketa egin eta ulertzeko azalpenak eta norberaren kontsumo eta potentzia ezagutzeko argibideak etab. eman ziren. Oso tailer interesgarri eta praktikoa izan zen eta partehartzaileak gustura azaldu ziren jasotako informazioarekin. Azalpen horien bitartez, herritarrek norberaren etxeko energia kontsumoaren murrizketa eta eraginkortasuna handitzea lortu nahi da.\nHerritarrei zentzuz eta arduraz jokatzeko eskatzeaz gain, Udalak ere eredugarria izan behar du alor honetan eta, hori dela eta, hainbat neurri hartu ditu Udalak energia kontsumoa murrizteko helburuarekin.\nHorren harira, Udalak ezagutzera eman ditu azken urteetako energia elektrikoaren kontsumo eta gastu datuak. Izan ere, ingurumenaren zaintzarekin duen konpromisoa medio, azken urteetan energia elektrikoaren kontsumo eraginkorra sustatzeko lanean aritu da Udala. Are gehiago, energia elektrikoaren hornidurak jasan dituen arau aldaketak eta salneurrien etengabeko gorakadak ezinbesteko egin dute Udalak energia kontsumo eraginkorragotara jo behar izatea.\nEnergia kontsumoak behera egin du azken urteetan\nAzken urteetan, Lezoko azalera urbanizatua handitu den arren, kontrataturiko potentziak, kontsumoak eta fakturazioak beherakada garrantzitsuak izan dituzte. Azken 7 urtetan, kontrataturiko potentzia elektrikoa %32 murriztea lortu da, fakturazioa %12 inguru jaitsi da eta orduko kontsumitutako Kilowattak %13 inguru. Era berean, epe horretan, argiteria publikoaren kontsumoaren beherakada %14koa izan da eta eraikin publikoena, berriz, %12koa izan da.\nEnergia kontsumoa murrizteko helburuaren eta energia eraginkortasunaren aldeko konpromisoaren baitan kokatu behar ditugu aurreko datuak. Esan bezala, Udalak azken urteetan hainbat lan burutu ditu eta zenbait neurri hartu ditu hori horrela izan dadin. Urratsik egin ez balitz, energia elektrikoaren tarifek izan dute gorakada dela eta egungo kostua bikoitza litzateke, eta horrek, eragina izango luke, baita ere herritar guztien poltsikoetan.\nHurrengo taulan energia horniduraren bilakaera adierazten da:\nGASTUA KONTSUMITURIKO KWH\n2011 URTEA 194.561,56 € 1.250.157\n2014 URTEA 178.784,85 € 1.100.617\n2017 URTEA 171.095,05 € 1.091.882\nJarraian, atalka azaltzen dira argiteria publikoaren eta eraikin publikoen kontsumo eta gastuen eboluzioa:\n2011 URTEA 119.701,00 € 920.166\n2014 URTEA 104.110,31 € 793.776\n2017 URTEA 110.452,30 € 793.162\n2011 URTEA 70.852,71 € 312.190\n2014 URTEA 71.576,47 € 292.438\n2017 URTEA 55.182,20 € 273.910\nAzkenik, azken urteetan kontrataturiko potentzia elektrikoaren bilakaeraren datuak:\nKONTRATATURIKO KW BILAKAERA\n2010 URTEA 744,54\n2014 URTEA 681,49\n2017 URTEA 504,37


JON GAUBEKA LABURMETRAIA ZUZENDARIA | www.amorebieta.com\nInicio Kultura JON GAUBEKA LABURMETRAIA ZUZENDARIA\nJON GAUBEKA LABURMETRAIA ZUZENDARIA\n“Maitia non zira? eta “Contra la pared” dira Jon Gaubeba zornotzarrak urte hasieran aurkeztutako bi film laburrak. “Nire lana pantaila handian ikusi ahal izateak poza handia eman dit, hainbeste denbora ondoren jende aurrean estreinatzea lortu dugulako”.\nOrain arte kamara aurrean bakarrik aritu izan da Jon. Aktore gisa, Goenkalen denboraldi oso bat egin zuen, baita Martin eta Pelotari telesailetan ere, La Sexta telebista kateko “Qué vida más triste” saioan, antzerkian ere izan da, beste pelikula batzuetan extra moduan… Bere ogibidea magisteritza da, baina zainetatik interpretazioa dario. “Hasieran antzeztu bakarrik egiten neban, gero gidoiak idatzi ere, baina beldur nintzen zuzentzeko. Behin, beste baten eskuetan utzi neban nire gidoia eta erabat aldatuta amaitu zan. Horregaitik hartu neban zuzentzeko erabakia”.\n“Maitia non zira” izeneko film laburraren gidoia idazteaz gain, zuzendaritzaz ere arduratu da. Prozesu luzea izan da Zornotza Aretoan estreinatu baino lehen. “Guk ez dugu aurrekonturik eta horrek proiektuan eragina izaten du, baina azkenean lortu dogu. Laburmetrai honetan ez dago hitzik musika baizik. Kolorez eta zuri beltzez eginda dago, binetak erabiltzen doguz”.\nOso berezia da Jonen lehen lan hau, pentsarazten dizuen horietakoa. “Aitortza bat da. Hau zuri beltzez erakusten dot eta orainaldia berriz kolorez”. Larraitz García, Muna San Emeterio, Ainara Etxeandia, Amaia Lizaso, Manu Rodriguez, Aitor Zugadi eta Jon Gaubeka agertzen dira korto honetan.\n“Contra la pared” izenekoan Larraitz Garciak idatzi du gidoia eta adaptazio bat egin da grabazioa egiteko medioak zirela medio. “Texto pila bat zegoen eta interpretazio hutsa zenez lan handia egin behar izan dogu esaldi bakoitzari zentsua emateko, pertsonaien analisi sakona egin dogu”. Muna San Emeteriok eta Larraitzek daramate metraje laburreko film honen pisu osoa eta gidoia da garrantzitsuena. Zornotzako The Dirty Road Band-ek musika jarri du lan honetan.\nAinhoa Escobar izan da kamara lanetan eta Martxel Suarezek egin du edizioa. Orain hainbat festibaletara aurkeztuko dituzte bi lan hauek.\nArtículo anteriorTERE VIRTO, TESTIGO EXCEPCIONAL DE LA TRANSFORMACIÓN DE NUESTRO PUEBLO\nArtículo siguienteSUELTA DE GLOBOS POR LA PAZ\nETS licita la supresión del paso a nivel de Euba


Atzerrira joatea; goraka datorren fenomenoa — Begira - Ulma aktualitatea\nKrisiaren eraginez, nabarmen areagotu dira atzerrira joateko prozesuak, izan ere, gaur egun, esperientzia aberasgarria ez ezik aukera bakarra ere izan daiteke atzerrira joatea. Ernst & Young enpresak egindako azterketa baten arabera, atzerrira joandako profesionalaren ohiko profi la honako hau izan ohi da: 37 urteko gizonezkoa (%71), ingelesez dakiena, goi mailako ikasketaduna, enpresan 5 eta 9 urte bitartean daramana eta helburuko herrialdean batez beste 3 urte egiten duena. ULMA enpresan, gaur egun, 17 pertsona daude atzerrian.\nHorietako bat Edward de Marta da, ULMA Construccion-ek Singapurren duen fi lialeko zuzendaria. Edwardek bere esperientzia kontatu digu.\n“2007an erabaki zen Singapurren ULMA Construcción-en filiala sortzea, hiru arrazoi hauek erakarrita: herrialde horretan eraikuntza sektoreak bizi zuen gorakadak; Asiako hego-ekialdeko merkatuari erantzuteko Singapur kokapen estrategikoa izateak, eta, azkenik, negozioak egiteko leku horrek ematen zituen erraztasunek. Hiri-estatua den Singapur Asiako hego-ekialdeko herrialderik garrantzitsuenetako bat da, finantza sistema sendo batekin eta negozioak sortzeko erraztasun handiak ematen dituen ekonomia ireki batekin. Hango ekonomia librea da, eta, aurreikuspenen arabera, hazkunde ekonomiko handia izango da bertan. Munduko zentro logistikorik handienetakoa da. Singapurren, edozein enpresa jarduera martxan jartzeko negozioak egitea oso erraza da, oso herrialde lehiakorra baita, lehen mailakoa, batere ustelkeriarik eta burokraziarik gabea.\nEraikuntza materialen eskaera handia zen, eta enkofratu eta aldamio sistema gutxi zegoen.\n2006an herrialdearen hazkunde handia hasi zen. Eraikuntzaren sektorean inbertsio handiak egin ziren hurrengo hamarkadari begira. Eraikuntza materialen eskaera handia zen, eta enkofratu eta aldamio sistema gutxi zegoen. Singapur, plataforma aproposa da Asiako hego-ekialdean eta Pazifikoko Asian edozein negozio hedatzeko. Izan ere, agertoki bikaina izan zen gure filialari arrakastaz ekiteko. Etorkizunera begira, gobernuak apustu argia egin du bai sektore publikoan bai pribatuan inbertsioak handitzeko; horretarako, azpiegitura eta bizitegi proiektu berriak abiaraziko dira eta horrek guztiak modu positiboan eragingo du gure hazkundean.\nLa confianza que me dieron y la valoración de mis capacidades me dio mucho ánimo y motivación para liderar este proyecto.\n2008ko hasieran, bakarrik joan nintzen hara ULMA Formwork Singapore Pte. Ltd. sortzeko prozesuari ekitera eta gune hartan ULMA Contrucción-en bide berria zerotik abiaraztera. Nigan jarri zuten konfiantzak eta nire gaitasunez egindako balorazioak asko animatu eta motibatu ninduten proiektuaren lidergoa hartzeko. Negozioa bizkor abiarazi dugu, enkofratu sistemen eskaera handia baita eta merkatuan halako material gutxi baitago. Materialen lehen edukiontziak segituan iritsi ziren eta bi obra garrantzitsutan jarri genituen, non material beharra nahiko handia baitzen. Gure bezeroak eraikuntzako enpresak dira, bai japoniarrak bai korearrak. BCAk (Building and Construction Authority) jarritako segurtasun eskakizunak direla-eta, obretan bezeroek enkofratu sistema osoak behar dituzte, segurtasun elementu guztiak barne, eta tokiko gure lehiakideek ez daukate hori ondo garatuta. Bestalde, gure produktuen produktibitate handia baloratzen dute muntatze eta desmuntatze lanetan, produktuok arinak eta modulartasun handikoak baitira.\n2008ko udan, Nekane emaztea eta gure seme Daniel Singapurren zeudela, denok batera atzerrian bizitzeari ekin genion, hiri-estatu horretan munduko ia milioi bat atzerritarrek egin duen legez. Badago estereotipo ugari Asiako hego-ekialdeari eta Singapurri buruz. Telebistan modan dauden programek hirian dagoen bizitzaren zati bat bakarrik eta oso partziala den errealitate bat erakusten dute. Atzerrira joandakoaren bizimodua erraza dela dirudien arren, une askotan zailak diren egoerei egin behar zaie aurre. Aldaketa kulturala oso handia da eta lehen minututik ikasi beharreko xehetasunak daude. Ez zara oso bero eta adeitsu agertu behar. Txartela esku biekin eman behar da. Aurkezpen txartela ezinbestekoa da, nahiz eta aisialdian egon: business is business. Singapurren ingelesa hizkuntza ofiziala da, mandarin txinerarekin, tamilarekin eta malaysierarekin batera.\nOpor egun batzuk dauzkagunean, gertuko hondartza exotikoetara ihes egiteko aprobetxatzen dugu, Singapurren bertan ez baitago halakorik; itsasontziak egunaren 24 orduetan ibiltzen dira-eta joan-etorrian, horrek dakarren kutsadura guztiarekin. Singapurreko klima, urte osoan zehar, tropikala, oso hezea eta beroa bada ere, montzoiagatik aldi euritsuak izaten dira. Hemen, ohikoa da golfean egitea negozioen munduan; beraz, ikasi egin behar izan dut, gure bezeroekin txapelketetan parte hartzeko. Orain hobbya da niretzat, eta gutxienez hilean bitan egiten dut golfean.\nFinean, Singapurren bizitzea esperientzia handi eta atsegina izaten ari da guretzat lan, familia eta gizarte arloetan; hala ere, bizimodu honek badu sakrifiziotik ere, bereziki deserrotze sentipenagatik.”\nSINGAPUReko gaueko irudia.\nEdward de Marta Singapurren bere familiarekin.


Niessen - Wikipedia, entziklopedia askea.\n1914ko azaroaren 1a\nNiessen lantegiak egoitza Oiartzunen dauka, eta etxebizitza eta hirugarren sektorerako konponbide elektrikoak eta automatizaziokoak eskaintzen ditu. Wilhelm Niessenek eraiki zuen Errenterian 1914. urtean. Urteetan famili-negozio gisa funtzionatu duen arren, egun ABB multinazionalaren parte da.\nI. Mundu Gerra piztu zenean, 1914. urtean, Wilhelm Niessen jatorri alemaniarreko enpresariak Bordele utzi eta Errenterian jarri zuen bizilekua, Johanna Schmidt emaztearekin eta Gertrudis, Edith eta Marta alabekin batera. Bertan, Alemaniako beste ingeniari batzuen laguntzari esker, urte bereko azaroaren 1ean Fábrica Electrotécnica Guillermo Niessen enpresa sortu zuen. Etxean erabiltzeko tresna elektromekanikoak ekoizten hasi ziren, entxufeak, etengailuak, lanpara-euskarriak eta antzeko gailuak. 1918an, Zubitxo paduraren lursailetan ezarri zuten eraikina, gerora Errenteriako hiri-erdigune bihurtuko zen lekuan.\nNiesen lantegiaren lehen eraikina. Atean, Guillermo Niessen. 1925ko azaroaren 30a.\nNiessen fabrika Errenteriako industria aktibo eta aberatsenetakoa bihurtu zen denbora gutxian. Errenteria ezaguna zen XIX. mendearen amaieratik “Manchester txiki” gisa, tximinien eta lantegien kopurua zela eta, hiri britainiar jendetsuarekin konparatzen zutelarik. Egia esan, herria probintziako eta Euskal Herriko produkzio-gune nagusietako bat zen. Niessenez gain, hainbat lantegi garrantzitsu ere bazituen udalerriak: La Iberica de Galletas Olivet, Papelera Vasco-Belga, Fabril Lanera eta baita eskulangintzako enpresa txiki asko ere. Industria horiek eskatzen zuten eskulanaren eskaerari erantzuteko, Espainiako eskualde batzuetako etorkinak iritsi ziren.\nErrenteriako Niessen enpresaren antzinako tailerren bista (Gipuzkoa). Wilhelm Niessen eta bere emazte Johanna Schmidt langileekin hizketan\n1920ko hamarkadaren erdialdera, Wilhelm Niessenek bakelita materialaren Espainiarako esklusiba lortu zuen. Bakelita laborategian sintetizaturiko lehenengo substantzia plastikoa izan zen, 1907an sortua, eta laster erabili zen hainbat artikuluren fabrikazioan. Bere propietate isolatzaile bikainei etekina ateraz, sektore elektrikoan aplikatu zuen Niessenek, eta era guztietako artikuluak fabrikatzeko lehengai nagusi bihurtu: lanparak, entxufeak, etengailuak eta euskarriak, besteak beste. Material elektrikoa Niessen katalogoaren erreferentzia nagusia zen arren, enpresak bere eskaintza dibertsifikatu zuen eta produktu berriak sortzen hasi. Besteak beste, hautsontziak, automobilerako produktuak, uniformeentzako botoiak, mahaigaineko eta mahaiko osagarriak, eta baita erlijio kultuetarako objektuak ere.\n1930eko hamarkadan, enpresak ehun langile inguru zituen. 1948. urtean, Wilhelm Niessen hil zen eta bere seme Karlosek hartu zuen gerentzia postua. Gerta alabak ere lantegian lan egin zuen 49 urtetan zehar, naiz eta aginte posturik erdietsi ez zuen.\n1950eko hamarkadan, jakintza-alor ezberdinetako ezagutza pilatzen zuen enpresak, eta, 400 langile baino gehiagorekin garapen betea bizi zuen.\n1960ko hamarkadan, fabrikak bere hedapen handiena lortu zuen, eta etxadi osoa okupatzen zuten eraikin-eraztuna osatu zuen. Urteak igaro ahala, herriaren bihotza bihurtu zen multzo hori. Hain zuzen ere, fabrikaren inguruko hiri-garapen horrek galarazi zuen handitzea, eta, 70eko hamarkadaren hasieran, Oiartzungo Aranguren poligonora eramatea erabaki zen. Ia 25.000 metro karratuko lursaila erosi zen instalazio berriak eraikitzeko. 1983an amaitu zen instalazioa, eta harrezkero ekoizpen-zentroa bertan dago.\nGaur egun, Errenteriako orube horretan, Niessen merkataritza-gunea, Niessen Zinemak aretoa, Xenpelar Kulturgunea, Udal azoka eta Xabier Olaskoagari eskainitako plaza eraiki dira. Inguruak izan duen iragan industrialaren lekuko gisa, plazan eraiki zuten adreiluzko tximinia gorria gelditu da. Tximinia hori, ordea, ez da Niessen lantegiak zuen jatorrizko tximinia. Izan ere, hura 2004an eraitsi zuten. Oroigarri gisa eraikitakoa da.\nOiartzunera eraman ondoren, atzerriko enpresetako bazkideak izaten hasi zen, eta, azkenean, fusio-prozesua hasi zen. 1998an 140 herrialdetan presentzia daukan multinazional bateko kide izatera pasatu zen: Asea Brown Boveri. Gaur egun, ia 200 laguneko plantilla dauka lantegiak eta automatizazioa eta domotika alorrak ere lantzen ditu.\n↑ a b (Gaztelaniaz) «Historia de ABB» new.abb.com Noiz kontsultatua: 2019-07-06.\n↑ «'Manchester Txikia'-ren jatorrira bidaia» Oarsoaldeko Hitza 2016-10-01 Noiz kontsultatua: 2019-07-06.\n↑ a b «Errenteria, pueblo industrial: una historia que contar» Bilduma: Revista del Servicio de Archivo del Ayuntamiento de Errenteria = Errenteriako Udal Artxibo Zerbitzuko aldizkaria (27): 25–82. 2015 ISSN 0214-624X. Noiz kontsultatua: 2019-07-06.\n↑ (Gaztelaniaz) Obeso, Antton. «Gerta Niessen» Issuu Noiz kontsultatua: 2019-07-06.\n↑ «Toponimia :: Ayuntamiento de Errenteria» ondarea.errenteria.eus Noiz kontsultatua: 2019-07-06.\nNiessen lantegian lan egindakoen testigantza, Ahotsak\nMultimedia: Niessen Errenteria\n1914an sortutako enpresak\nOrriaren azken aldaketa: 15 iraila 2020, 11:55.


Donostiako Udala hiriko Euskararen Plan Orokorra (2020-2024) -\nDonostiako Udala hiriko Euskararen Plan Orokorra (2020-2024)\n2020-06-15 - Bagera\nDatozen bost urteetako plana osatzeko donostiarren parte-hartzea garrantzitsua da oso. Horregatik, Bagera Elkartetik, animatu nahi zaitugu Planaren behin-behineko txostena irakurtzera eta zure iritziak, ekarpenak, balorazioak, … egitea.\nEkarpenak egiten errazteko hainbat galdera luzatu dituzte:\n1. Nola ikusten duzu Diagnostiko orokorraren atalean jasotzen den argazkia (agertokia eta etorkizuneko joerak…). Badago zerbait harritu zaituenik? Badago faltan bota duzunik? Osatu, kendu edo aldatuko zenukeen zerbait?\n2. Esparrukako balorazioa: familia, euskalduntze-alfabetatzea, kultur aniztasuna, arlo sozioekonomikoa, hedabideak, IKTak…Egin den balorazioan badago zerbait harritu zaituenik? Badago aspekturen bat faltan bota duzuna? Osatu, kendu edo aldatuko zenukeen zerbait?\n3. Plan Orokor berrirako proposatutako helburuak eta ekintzak: baten bat faltan bota duzu? Osatzeko, gehitzeko edo ezabatzeko zerbait?\n4. Planaren jarraipenean: zerbait gehitu nahi zenuke?\n5. Oro har, COVID-19aren ondorioz bizi dugun egoera berezi hau dela eta, uste duzu ondo egokitzen dela Plan Orokorra etor litezkeen behar berrietara? Uste duzu zerbait ez dela kontuan hartu eta jaso beharko litzatekeela? Zer eta zergatik?\nEkarpenak nora bidali:\n- Bagera Elkartera bagera@bagera.eus helbidera bidali ahal dituzu eta guk bideratuko ditugu (epea: ekainaren 25a).\n- Donostiako Udalera udala_euskara@donostia.eus (epea: ekainaren 30a).


Leon IV.a Khazariarra - Wikipedia, entziklopedia askea.\n(«Leon IV.a (enperadorea)» orritik birbideratua)\n775eko irailaren 14a - 780ko ekainaren 18a\n← Konstantino V.a - Konstantino VI.a →\nKonstantinopla, 750eko urtarrilaren 25a (egutegi gregorianoa)\n780ko irailaren 8a (egutegi gregorianoa) (30 urte)\nByzantine Empire under the Isaurian dynasty (en)\nLeon IV.a Khazariarra (grezieraz: Λέων Δ΄, Leōn IV; Konstantinopla, 750eko urtarrilaren 25a – Strongylon, 780ko irailaren 8a) 775-780 urteetan Bizantziar enperadorea izan zen. Konstantino V.aren eta printzesa khazar baten semea zenez, Khazariarra izengoitia eman zioten.\nIkonoklasta izan zen bere emazte Irenen eraginpean. Strongylonen hil zen, bulgariarren aurkako kanpaina katen. Konstantino VI.a semea izan zuen ondorengo.\nKonstantino V.a Bizantziar Inperioko enperadorea\nWikimedia Commonsen badira fitxategi gehiago, gai hau dutenak: Leon IV.a Khazariarra\nOrriaren azken aldaketa: 26 otsaila 2019, 12:24.


Ultraren oldarra, epaiketaren atarian | Mundua | Berria\nUltraren oldarra, epaiketaren atarian\nSalvador Cardusek Donostian egindako hitzaldi batean bota zuen esaldi ezaguna: «Katalan independentistok huts egin dezakegu, baina Espainiak ez digu hutsik egingo». Lauzpabost urte joan dira ordutik. Beñat Zaldua kazetariari jaramon egitera, Kataluniako prozesu independentista aztertzen denean hamarkada batzuk barru, ia ezer aipagarririk egon ez zen urte bezala ikusiko da 2018a, «2017ko erreferendumaren eta 2019ko epaiketaren artean kokatuko ditugu urte nahasi honi buruzko tramitezko lerro gutxi batzuk».\nRoger Torrent Legebiltzarreko presidenteak hauteskundeetako garaile independentista izan zen Carles Puigdemont president izendatzea eragotzi zuenean, Espainiako oldarraldi judizialari men eginda, independentismoaren zatiketaren arrakala garrantzitsuenetakoa sakontzea eragin zuena. Estrategien bateraezintasuna, ERC eta Convergencia ohiko buruzagien arteko zatiketa geroz eta argiagoa —Generalitateko agintea partekatu arren—, ERCk buruzagi nagusia espetxean eta bigarrena Suitzan zituela, CUPek «kitto» esan izana, ANCren kritika geroz eta garratzagoak bi alderdi nagusiei (Clara Ponsatik erbestetik ere hauspotutako hausnarketa zorrotzekin), eta Puigdemont efektua Bruselatik. Udal hauteskundeetarako zatiketa agerikoa zenean zetorren etzi hasi behar den epaiketa garrantzitsua, baina hain urrun gelditu zaigun Cardusen hitzaldian esandakoa bete da berriz ere: Espainiak ez du hutsik egiten.\nPSOEk ezer badaki, suge-liluratzaileen lanean eta anbiguotasunean jardutea da, hitzen hutsaltasunean galtzen —gobernu erreakzionarioen giro toxikoaren aldean, aire freskoa dirudi lehen asteetan, Espainiako telebista publikoan, esaterako—, baina handik gutxira zaputza datorkie itxaropen pixka bat piztu zitzaien guztiei. Euskal Herriko giro sektariorik gabe, Katalunian historikoki erraza izan da independentismoa eta federalismo katalanistaren arteko bidea egitea. Kataluniako prozesu independentistak eta Espainiako nazionalismoak zubi horiek guztiak zartatu dituzten arte.\nAsteon Espainian ikusitakoa izan da orain arte esandako guztiaren adibide. Elkarrizketa posible zela iradokitze hutsak —horretarako bitartekariaren antzeko figura bat egongo zen aitzakian— Espainiako nazionalismo supremazistaren oldarra pizteko balio izan du. 2017ko urriaren 2an PPren Espainiako gobernua kritikatu zuen PSOEk, biharamunean Felipe Borboikoa erregeak a por ellos leloa bere egin eta errepresioari argi berdea ematean otzan-otzan bat egin zuten nazionalismo erreakzionarioarekin Kataluniako autonomia kentzeko eta bertako agintariak espetxeratzeko. Orain, oldarraldia bere aurka datorrela ikusi du. Alderdi barruko baroiek —PSOEren menpeko autonomietako presidente elebakarrek— izu-ikaraz bizi izan dute oldarraldi ultra, beren burua estremismo supremazista horretatik hurbilago dagoela agerian utziz, unionismo demokratiko batetik baino. Ekaitzaren erdian, atzera egingo du Pedro Sanchezen gobernuak, ia denek jakin arren elkarrizketan itxaropen pixka bat zuten independentista haiei argi eta garbi esan dieten arte: Espainiako gobernuak sekula («nunca» birritan esanda, hitzak indartzeko) ez du autodeterminazio-erreferendumik onartuko. Zer gerta ere, independentismoak asmatu du azken hilotan ez bezala bat egiten: Pedro Sanchezen aurrekontuei ezetz esatea. Elkarrizketak sinesgarritasunik izateko baldintza zen sozialisten beste jukutria bat ez zela agerian uztea. Azkenean, horren beharrik ere ez. Elkarrizketarik ez, eta oldar ultra ere ezin geldiarazi, gaur Madrilen agerian geldituko den legez.\nLehertu dira zubiak, 1968ko Burgosko prozesutik Espainiako erregimenak izango duen epaiketa garrantzitsuenaren atarian. Buruzagi independentistak auzipetu guran, erregimena bera egongo da auzitan. Aurrekonturik atera ezingo balu ere legealdia amaitu arte eutsiko liokeela esana du Sanchezek, baina tentazioa ere handia izan liteke maiatzean sumatzen den hondamendia eragozteko hauteskundeak aurreratzea. Lurrikarak gurean ere eragingo du, hasteko, Jaurlaritzarekin negoziatu beharreko transferentzia gehienetarako astirik ez delako egongo. Eta buruzagi independentisten aurkako epaiketak sortuko duen indignazioak —greba orokorrerako deialdi eta guzti Katalunian— gurean ere oihartzuna izan behar duelako, euskaldunokiko elkartasun handiena erakutsi duen nazioarekiko begirunez.\nEzin ahaztu Europako testuingurua ere. Epaiketak foku mediatikoa jarriko du berriz ere, baina ezin ahaztu ez dituela saltsa gutxi kontinenteak, Frantzia eta Italiako gobernuen arteko liskarra euretako azkena. Eta, batez ere, hil eta erdi baino ez dela falta brexit-a gauzatzeko, trena amildegirantz doala ziztu bizian, eta Theresa Mayk alderdia batuta mantentzeko eginahalean diharduela britainiarrak gidatzen baino. Eta kasu, epaiketa hasteaz bat, uharteotatik ez ote datorren erreakziorik, Nicola Sturgeonek erreferenduma iragartzen badu datozen egunetan.


La casa de papel Euskaltelen zure telebistan | Euskaltel Blog\nLa casa de papel Euskaltelen zure telebistan\nAzken urteetako lapurretarik ospetsuena! Pertsonaiak lan-jantzi gorri batekin jantzita eta Dalíren maskara batekin ageri dira. Bada, prest dituzu dagoeneko hirugarren denboraldiko zortzi kapituluak Netflixen, Euskaltelen zure telebistan.\nBadakizu zertaz ari garen, ezta? La Casa de Papel serieak sekulako arrakasta lortu du, eta marka guztiak hausten ari da: 34 milioi etxetako ikusleak zur eta lur utzi ditu dagoeneko telebistako lapurretarik handienak. Ingelesa ez beste hizkuntza batean egin den serieetan inoiz gehiena ikusi izan dena da Espainian, Italian, Frantzian, Portugalen, Brasilen, Txilen eta Argentinan, eta nazioarteko Emmy sari bat irabazi duen Espainiako lehenengo seriea da. Eta laugarren denboraldia martxan da dagoeneko, baina, hori bai, datorren urtera arte itxaron beharko dugu ikusteko.\nOraindik ez badituzu ezagutzen irakaslea eta haren gaizkile-taldea, argi ibili eta hasi ikusten lehenbailehen; bestela, spoiler pila jasan beharko dituzu! Lasai, guk ez dugu halakorik egingo eta; gauza bat bakarrik esango dizugu: azken denboraldiaren bukaera arnasarik gabe uzten zaituzten horietakoa da. Laugarren denboraldirako irrikaz gara gu dagoeneko!\nBaina, ea, poliki: La casa de papelen hirugarren denboraldian, hainbat herrialdetan sakabanatuta dago taldea, sagaren hasieran Diruaren eta Zerga Zigiluaren Fabrika Nazionalean egindako lapurreta perfektutik urruti. Ahalik eta ondoen bizitzen saiatzen dira denak, eta, bide batez, inork ez ditzan ezagutu ahalegintzen dira, jakina. Baina Río (Miguel Herrán) bahitu egingo dute Tokiorekin (Úrsula Corberó) hondartza liluragarri batean dagoelarik, eta, horren ondorioz, martxan jarriko dira taldekide guztiak laguna askatzeko. Hortik abiatuta, ezer ez da aterako aurreikusi bezala, noski…\nBeste gauza bat bakarrik esango dizugu: Denboraldi honetan, ekoizleak ez dira merke-zurrean ibili, Italian, Thailandian, Panaman, Erresuma Batuan eta Espainian filmatu baitute, serieak denetarik izan dezan: trama, ekintza, suspensea eta agertoki ikusgarriak. Gauza bakarra egin behar duzu, beraz: gozatu! Baina egun lasai bat aukeratu, denbora beharko baituzu 8 kapituluak segidan ikusteko… Ez duzu onik izango den-denak ikusi arte!\nOraindik ez baduzu erabiltzen Netflix, lasai, erraz-erraza da eta. Nahikoa duzu Euskaltelen zure telebistako urrutiko aginteko botoi bat sakatzea. Bada denbora Netflixera zuzenean sartzeko botoi bat erantsi genuela 4K deskodetzailearen urrutiko agintean. Horri esker, aski duzu hatz bat mugitzea zure telesail gogokoenak ikusteko. Eta orain, harpidetza aktibatzea ere erraz-erraza da: joanNetflixen aplikaziora, sartu zure datuak, aukeratu gehien komeni zaizun modalitatea, eta hasi nahi adina film ikusten.\nNahi izanez gero, Netflixen kuota zuzenean Euskaltelen fakturan sar dezakezu. Hala, ordainketa guztiak Euskaltellen aplikazioaaren bidez edo Bezeroaren Gunean kontsultatu ditzakezu.\nZer gehiago behar duzu? Eman izena Netflixen Euskaltelen zure telebistatik, eta gozatu sekula egin den serierik zirraragarrienetako baten kapitulu ikusgarriekin.


TAO txartelak berritzeko kanpaina, martxan : Oarsoaldeko Hitza\nTAO txartelak berritzeko kanpaina, martxan\nTAO txartelak automatikoki berrituko ditu udalak aurten ere, herritarrei tramitazioa sinplifikatzeko, baldintzak egoki betetzen dituztenen artean.\nTAO txartelak automatikoki berrituko ditu aurten ere udalak. Hala jakinarazi du, “helburua herritarrei tramiteak sinplifikatzea da”. Tasaren ordainketa helbideratuta daukaten txartelen titularrei automatikoki berrituko zaie. Emandako helbideratze kontuan tasa kargatuko zaie. Iazko berak iznago dira tasak, eta martxoaren 3an kargatuko dute.\nHelbideratuta ez dutenek, jasoko duten ordainagiriaren ordainketa egin behar dute, eta gaitze titulua automatikoki berrituko da. Ordainketa, martxoaren 3aren aurretik egin beharko dute.\nBestalde, TMIZ Trakzio mekanikoko ibilgailuen zerga edo isunen bat ordaindu agbe dutenek, egoera hori zuzendu beharko dute; berdin egin beharko dute baldintzak betetzen ez dituztenek. Behin horiek egoki zuzenduta txartela eskuratzeko eskubidea izango dute.


Autoaren funtsezko ezaugarriei buruz - Berriak - LEDY TECHNOLOGY (HONG KONG) CO., LIMITED.\nTekla mekanikoa: teklaren alboan dagoen desblokeatzeko botoia sakatu tekla mekanikoa kentzeko\nGiltza gako mekanikoko zuloan txertatzen da, eta horrek ibilgailua blokeatu eta desblokeatu dezake.\nDesblokeatu: biratu erloju orratzen 60 °\nGiltza: biratu 60 ° erloju orratzen\n[Ireki enbor funtzioa]\nLuze sakatu urruneko kontrol tekla 2 segundo baino gehiago enborra irekitzeko.\nOharra: autoa abiaraztean, ezin duzu tekla maletategia irekitzeko.\n[Autoen bilaketa funtzioa]\nZure autoa aurkitzen ez duzunean edo ilun dago eta ez dakizu non aparkatu:\nSakatu azkar tekla 2 aldiz autoko tekla blokeatzeko, autoa txistu egingo da eta argiak automatikoki piztuko dira\nAutotik 20 metrora egon behar da\n[Keyless Sistemaren funtzio arruntak]\nDesblokeatu: desblokeatu heldulekura iritsiz\nKotxea blokeatu: sakatu atearen blokeo botoia, autoa blokeatzeko\nEzohiko blokeatuta dagoen autoa: autoa itzali ez bada edo giltza auto barruan blokeatuta egon bada, autoak txistu bat joko du\nAutoaren alarma: autoa blokeatuta egon ondoren, autoaren 4 ateak anormalki irekitzen badira, autoa automatikoki alarmatuko da\n[Lapurretaren aurkako mutu funtzioa]\nAtea anormalki irekitzen bada baina alarmarik ez badago, akats bidez sakatu beharko zenuke lapurretaren aurkako funtzioa aktibatzeko.\nLapurretaren aurkako funtzioa: atea anormalki irekita dagoenean autoa blokeatu ondoren, autoak ez du txistuaren alarma sonatuko, argi-gogorarazlea baizik. Izenak dioen bezala, autoa isiltasun moduan sartzen da\nAutoa blokeatu ondoren, luze sakatu blokeo botoia eta desblokeatzeko botoia aldi berean 2 segundo baino gehiagoz. Argia piztu ondoren, lapurretaren aurkako mutu moduan sartzen da (ez da gomendatzen modu hau gaitzeko)


Eskualdeko sortzaileen emanaldiak, #EtxetikMundura egitasmoaren bidez - Urola Kostako Hitza : Urola Kostako Hitza\nUrolako Komunikazio Taldeko hedabideek –Karkara, Baleike, Uztarria, Urola Kostako Hitza, Maxixatzen, Zarauzko Hitza eta Erlo telebista– #EtxetikMundura egitasmoa jarriko dute martxan ostegunean. Hain zuzen ere, Urola Kostako hainbat sortzailek bideo bidezko emanaldiak eskainiko dituzte beren etxeetatik.\nDagoeneko hainbat dira egitasmora batu diren herritarrak. Azkoitian, Iñigo Antsorregi idazleak, Lizar musika taldeak, Tomas Lizarazu abeslariak eta Erniarraitz bertsozale elkarteko bertsolariek grabatuko dituzte bideoak. Gainera, Lurdes Sudupek irakurtzea merezi duten liburuen zerrenda egingo du.\nAzpeitian, Felipe Murillo musikariak, Amaia San Vicente ipuin kontalariak, Iago Azkue magoak, Ekain Ibarguren pailazoak, Erniarraitz bertsozale elkarteko bertsolariek nahiz Deñe Garcia-Bravo abeslariak eskainiko dituzte saioak. Horiez gain, liburuen eta filmen gomendioak egingo dituzte Edurne Lazkanok nahiz Xanti Rodriguezek, hurrenez hurren.\nZumaian ere badira saioak eskainiko dituzten herritarrak, hala nola Esti Curiel aktorea, Maialen Velarde bertsolaria eta abeslaria nahiz Roberto Gutierrez Zumaiako Ostarrena zineklubeko kidea.\nZarautzen ere sortzaile ugari animatu da ekarpena egitera. Hain zuzen ere, Miriam Mendoza ipuin kontalariak, Yoseba Peña idazleak, Serge bakarlariak, Gari Berasaluze olerkariak, Miren Fernandez abeslariak, Martin Etxeberria olerkariak, Telmo Esnal zinemagileak, Unax Nogales abeslariak, Patxi Santamaria aktoreak, Arantxa Aldalur olerkariak nahiz Josu Txapartegi Txapasek eta Marije Zumetak egin dute bat #EtxetikMundura saioekin.\nOriotarrek ere emango dituzte saio batzuk. Besteak beste, Iban Marin eta Libana Taboada musikariek, Intza Unanue abeslariak nahiz Leire Zinkunegi ipuin kontalariak emanaldi bana eskainiko dute.\nUrola Kostako tokiko hedabideen webguneetan nahiz Urola Kostako Hitzaren atarian ikusi ahal izango dira emanaldiak ostegunetik aurrera. Egunean herri bakoitzeko sortzaile baten saio bana emango dute Karkarak, Baleikek, Uztarriak, Maxixatzenek eta Zarauzko Hitzak 20:00etan hasita, eta bideo guztiak Urola Kostako Hitzaren eta Erlo telebistaren webguneetan izango dira ikusgai.


Jaurlaritzak «anbizio handiko inbertsioak» agindu ditu 2022ko aurrekontuetan | Ekonomia | Berria\nJaurlaritzak «anbizio handiko inbertsioak» agindu ditu 2022ko aurrekontuetan\nGastua mugatzeko eta zorra txikitzeko arauak etenda daudela baliatu nahi du inbertsio publikoak bizkortzeko. Madrilekin %2,2ko defizita du hitzartua: 1.600 milioi euro, gutxi gorabehera.\nPedro Azpiazu Eusko Jaurlaritako Ekonomia sailburua, gaur. Irekia Tamaina handiagoan ikusi\nEuropak atea irekita duen bitartean, muga handirik gabe gastatzeko aukera erabili nahi du Eusko Jaurlaritzak. 2022. urterako aurrekontu proiektuan «anbizio handiko inbertsio plan» bat izango duela agindu du Pedro Azpiazu Jaurlaritzako Ekonomia eta Ogasun sailburuak. «Inbertsio publikoa izango da aurrekontuaren ezaugarri nagusia», aldarrikatu du.\nKoronabirusaren krisiaren ondoren, ekonomia «suspertzeko eta eraldatzeko» unea iritsi dela uste du Gasteizko gobernuak, eta, horretarako, «inbertsio plan handia diseinatuko eta abiaraziko» ditu. Hiru multzo handitan banatu ditu inbertsio horiek: trantsizio teknologiko digitala, energetiko klimatikoa eta osasun arlokoa. Gainera, Azpiazuk ziurtatu du genero ikuspegiarekin landuko dutela aurrekontua.\nJaurlaritzak urrian du aurkeztekoa aurrekontu proiektua, eta orduan jakingo du zehatzago zenbat diru gehiago izan dezakeen gastatzeko, ordurako 2022rako iragarpena egina izango baitu Finantzen Euskal Kontseiluak. Zerga bilketak ongi hasi du 2021. urtea, urtarriletik apirilera iaz baino %9,9 gehiago jaso dutelako foru ogasunek, 375 milioi euro gehiago. Maiatzeko datuak ziur aski hurrengo astean jakinaraziko dituzte.\n2022ra arte, mugarik ez\nBaina zerga bilketaren kopuruak ez du guztiz baldintzatuko Jaurlaritzaren gastua. Inbertsioak egin eta gastu publikoari aurre egiteko zorpetzeko prest dagoela argi utzi du Azpiazuk. Mugarik gabe halakorik egin dezakeen azken urtea izan daiteke. Izan ere, pandemiari eta hari aurre egiteko gastuei aurre egitearren, Europako Batzordeak eten egin du estatukideek (eta haien menpeko erakundeek) zorra eta defizita kontrolpean izateko agindua. 2020an eta 2021ean ez ezik, arintze hori indarrean izango da 2022an ere, Bruselak uste baitu estatukideek beren ekonomiak diru publikoarekin suspertzeko unea dela.\n«Aurrekaririk gabeko aukera leiho bat da, eta eskatzen du ahalik eta inbertsio publiko gehien egitea, baimendutako mugak azken muturreraino erabili eta eskura ditugun baliabide guztiak erabilita», azaldu du Azpiazuk. Bruselaren aldetik jasotako malgutasuna aplikatu zien Madrilek bere menpeko erakundeei ere, neurri batean bada ere. Defizit mugak jarri beharrean, «erreferentziazko defizitak» finkatu zituen erkidegoekin, BPGaren %2,6koak Jaurlaritza ez zen kopuru horretara iritsi, eta %1,12ko zuloarekin itxi zuen 2020. urtea. 2022an, berriz, %2,2koa izango da erreferentziazko defizita. 1.600 milioi euroren defizita, gutxi gorabehera.\nBaina zer gertatuko da 2023an? Aurrekontuetako diziplina lehenesten duten arauak berriro indarrean izango al dira, Europa iparraldeko estatukide batzuek nahi duten moduan? Ala garai bateko arauak lurperatuko ditu Batasunak, hegoaldeko batzuek nahi duten bezala? Europako Batzordeak ez du erabakirik hartu, baina gerrikoa berriro estutu eta zor publikoa jaisten hasteko agindua espero du Azpiazuk. «Ikusiko dugu zer gertatzen den 2023an, baina espero dut iraganera itzultzea ez dela gogorregia izango, eta mailakatzea izango dela, edo, are hobeto, ez egotea egonkortasun araurik».\nEB bere plana finantzatzeko zorra jaulkitzear dago